هادی كوڵكنی /هەر بەڕاست بزووتنەوەی گۆڕان تەنها لە كابینەدا بەشداربوو\nلەم شەوانە دا ئەندامێكی جڤاتی بزووتنەوەی گۆڕان گوتی ئێمە تەنها بە كابینە بەشداربووین لە حكومەتی هەرێم دا ئەم قسەیە دەگونجێ لە مجلیسێكی بچوكی ماڵاندا بگوترێت و تاحەدێك بڕوا پێهێنراوو بێت چونكە قسەی ئەووجۆرە مجلیسانە نە بەدیكۆمێنت دەكرێت و بۆ رٍێزگرتن لەكەسی خاوەن قسە نە زۆریش لەسەری دەڕۆن .. دەشگونجێ دانیشتوانی ئەوو مجلیسە زۆر سەریان لە سیاسەت نەخورێت و یانیش بە باسكردنی سیاسەت ئەسڵەن هەر خۆشیان نەیەت ... بەڵام دەبوو ئەم بەڕێزە هۆشی لای ئەوە بوایە كە لە كەناڵێكی ئاسمانی قسە دەكات و بە دیكۆمێنت دەكرێت و بە سەدانیش خەڵكی خوێنەوار و ڕۆشنبیر و نوسەر و یاسا زان لە بواری دەوڵەت داری و سیاسی و هەتا دوای بینەر و بیسەری دەبن و بەوو شێوە زەقیە نەدەبوو خۆڵ لە چاوی خەڵك بكات و خەڵك بە كەم زان نەزانێت ... من لێرە دا هیچ لە سەر چۆنیەتی بەشداری كیانە سیاسیە كان لە حكومەتەكان و جۆری بەشداری و بەڕێوە بردنی حكومڕانی ناڵێم بە ئیشی خۆمی نازانم ولەم باسەیشمدا بۆم مەبەست نیە ..ئەوەی بۆم مەبەستە ئەوەیە وەبیری ئەم جەنابەی بهێنمەوە كە لەسەردەمی (معارەزەبونی ) جەنابیاندا و لە كابینەی (حەوتەمی ) حكومەتی هەرێم دا ژمارەیەك حزبی تێكۆشەر بەشداربوون و جەنابیان تۆمەتی پاشكۆیەتیان دەخستنە پاڵ و لەبەرەی گەندەڵان دا ناوزەندیان دەكردن و دەهۆڵی كلكایەتیان بۆ دەژەندن و بانگیان دەكردن بۆ بەرەی گەل .ئەگەر ئەوو حزبانە یەكی بەوەزیرێك بەشداربون جەنابتان بە وەزیرانێك بەشدارن و هەروەك جەنابیشتان تەنها بەوەزیرێكی بێ وەزارەت بەشداربوون ئەی ئەوو كات بۆچی ئەم جۆرە لەبەشداربوونی حكومەتدا بۆ ئەوان بۆ تەفسیر نەدەكرد ..یاخود تا ناردنەوەی وەزیرەكانتان بۆ ماڵەوە ئەمجۆرە لە بەشداربونەتان بۆ خەڵك بۆچی ڕوون نەكردەوە ..یان لەسەرووبەندی دابەشكردنی كورسی كۆمیسیۆنی هەڵبژاردن و كورسی سیاغەكردنەوەی دەستوور و پێك هێنانی وەفدی حكومی بۆ بغداد ..بۆچی شعووری ئەم جۆرە تەفسیرەتان غیاب بوو ..؟ بۆچی بەشداربونی ئەوان لە بەرەی گەندەڵان هەژمارتان دەكرد و بەشداربونی خۆتان بە چوارساڵی ئارامی پێناستان كرد..؟ قسەكە لێرە دا ئەوەیە ئایا بەڕاست قسەی ئەم بەڕێزە خوێندنەوە و تەفسیری تەواوی بزووتنەوەی گۆڕانە ..یاخود ڕەئی كەسیەتی خۆی ..؟ هەركامیان بێت لای منیش و تەواوی ڕۆشنبیران و تەواوی كۆمەڵگای كوردی جێگای تێڕامان دەبێت ... و پرسیار گەلێك ڕوو بەڕووی جڤاتی نیشتمانی بزووتنەوەی گۆڕان و جەنابی دەبێتەوە ... ئایا مژدەی چوار ساڵی ئارامی بۆ خەڵكی كوردستان چەواشەكاری بوو یان خۆ گێل كردنتان .؟! یاخود پێچەوانە شكایەوە و كاتێك هەستان پێكرد چێژی دەسەڵات هۆشی بردبوون .؟! یاخود هەر لە سەرەتاوە بازنەی دەسەڵات تان بۆ كێشرابو و جەنابیشتان ڕازی بوون بە بەشداریكردنێكی تەنها كابینەیی ... لێرەدا ئەركی هەم چڤات و هەم جەنابیەتی وەڵامە ڕوونەكە بداتەوە ئایا بەشداریەكی فعلیان هەبوو بەڵام هەیچكام لە بەڵێنەكانیان بۆ خەڵك پێ جێ بەجێ نەكرا ..؟! یان بەڕاست تەنها بە كابینە لە حكومەتی بنكە فراواندا بەشداربون\nهادی كوڵكنی/ تەجرووبە كراون هەردوو كاك (مەروان و هەورامان ) و حزبەكەیشیان!\nئەو رەفتارەی دوێنێی فراكسیۆنی كۆمەلأ لام هیچ گرنگییەكی نەبوو، چونكە هەم هاوڕێم ئەبوكاروان باش دەناسم، كەخەڵكانی گەنكە دەرەقەتی ئیرادەی نایەن و هەم ئەم هەڵوێستە جوان بڕاوە بەباڵای ئەم دوومرۆڤەدا!!! بۆئێمەی نیشتەجێی ژێرسایەی دەسەڵاتی سیاسی و ئیداری چەند ساڵێك حكومڕانی كاك مەروان و كاك هەورامان و حزبەكەیان، هیچ غەریب نییە، ئەمە تەنها گەلەكۆمەیەكی نێو هۆڵی پەرلەمانە. لەچەند ساڵێكی حكومڕانێتیان لەسنوری قەزایەك و دوو ناحیەی هەڵەبجەو هەوراماندا، زۆر رەفتاری نەشیاوی كوشتن و زیندانیكردن و بەیعەت بەزۆر پێدان و هەڵكوتانە سەر ماڵی خەڵكی پێشكەوتووخواز و كادیری لایەنەكانی ترو بەزۆر رەوانەكردنی خەڵك بۆمزگەوت و قەدەغەكردنی كردنەوەی ئاگری نەوزرۆز لەهاووڵاتیانی ژێر دەسەڵاتیان، لەهەرە جوانترین كرداری پڕ ئەقڵ و مەنتیقی ئەم برایانەو دەسەڵاتەكەیان بوو، ئیتر بۆدەبێت من و هاوڕێكانی تری ئەبو كاروان و ئازادیخوازانی ئەم نیشتمانە دڵتەنگ بین، بەو رەفتارەی ئەمڕۆیان لەنێو پیرۆزترین جێگای نیشتمانەكەماندا، كەنێو هۆڵی پەرلمەانە، كەچەندینی وەك ئەبوكاروان خێزان و جگەرگۆشەو گەنجی خۆیان لەپێناو هێنانەدی ئەم پەرلەمانە كردە قوربانی، كەئەوان تێیدا لەپەنای وتنی دیكەدا داكۆكی لەگرووپێكی دڕندەی وەك خەلافەتی ئیسلامی لەعێراق و شام بكەن، كەچەندین پێشمەرگەی ئازاو كوڕە هەژاری ئەم نیشتمانەیان شەهید كردووە؟!! بۆمن ئەسەفەكەی لەوەدایە، كە ئەم جۆرە مرۆڤانە لەوەها جێگایەكی پیرۆزدا جێگەیان بووەتەوەو میللەتیش لەئاست هەموو سوكایەتیەكانیان بێدەنگە! هەموو كردارێكی لەم جۆرە لەلایەنەكانی تر ڕووبدات، لای ئەمان هێڵی سورەو بۆخۆیان گڵۆپی شین هەڵكراوە؟! دەنا رۆژی چەندینجار لەم شێوە رەفتارەیان لێ دووبارە ببێتەوە، لای من زۆر ئاساییە، چونكە لەسنورەكەی من ئەمان و دەسەڵاتیان تەجرووبە كراون و دەشبێت شوكر بین بەمە! خوابكات نەچنەوە سەر رەفتاری توندڕەوی سەردەمی حكومڕانیان! هەرچەندە پێموایە پارەو پۆست نەبووایە ئەم دوو برایەو زۆرێكیتریان ئێستە لای مەلاشوانی هاوڕێیان دەبوون.\nهادی كوڵكنی/ هەڵوێستی ئەبو كاروان لەنێوان ئیستیفزاز و دەستخۆشیدا\nلەكۆبوونەوەی 23/6/ 2015ی پەرلەمانی كوردستاندا هاوڕێ ئەبوكاروان كەبەشداربوو تیایدا راستگۆیانەو بێ پەردە رای نەگۆڕو لەمێژینەی حزبی شیوعی راگەیاند، بێ ئەوەی ویستبێتی تەرەفگیری هیچ لایەك بكات و دژی هیچ لایەكیتر بووەستێتەوە، بەڵكو تەنها ویستی سیاسەت و باوەڕی حزبی شیوعی بخاتەڕوو. ئەم حزبە هەر لە یەكەم هەڵبژاردنی پەرلەمانی لە19/5/1992وە دوور لەهەر موزایدەیەكی سیاسی دژ بەسیستەمی سەرۆكایەتی وەستایەوەو لەكۆنگرەی پێنجەمی خۆشیدا لەتەمموزی ٢٠١٢ دا بڕیاریدا كە تێبكۆشێت بۆچەسپاندنی سیستەمی پەرلەمانی لەهەرێمی كوردستاندا. هەمیشەش نێوەندگیری هیچ بیروڕایەكی لایەنە سیاسییەكانی نەكردەوە، ئەگەر پێچەوانەی فكری و سیاسەتی داڕێژراوی نێوان دوو كۆنگرەی بووبێت، كەوابێت بەشداری و پێشكەشكردنی وتەكەی ئەبوكاروان لەكۆبوونەوەی 23/6/دا پەرلەماندا نەوەستانەوە، بووە دژی پارتی دیموكراتی كوردستان و نەتەرەفگیری بووە بۆچوارحزبەكە، بەڵكو تەنها ئەركی سیاسی و فكری خۆی بەجێگەیاندووە، ئیتر بۆ دەبێ هەڤاڵانی هاوپەیمانمان لەپارتی دیموكراتی كوردستان بەدژە خۆی ئەم هەڵوێستەی ئەبووكاروان شرۆڤە بكەن، لەكاتێكدا چەندینجار ئەم حزبە بڕیاری لەبەرژەوەندی ئەوو حزبە داوەو زۆرجاریش كاریگەری لەسەر پێگەی سیاسی و جەماوەریمان كەوتووەتەوە، بەڵام مادام هەڵوێستەكەمان لەبەژەوەندی گشتی بووەو لەگەڵ سیاسەتی داڕێژراومان هاتووەتەوە، لەهەروتنێك باكمان نەبووە. هیچ وەختێكیش نەداوای سوپاس و نەقەرەبوومان ویستوە لەم پارتە تێكۆشەرەی هاوپەیمانمان، هەربۆیەش ئێستە حەق نییە ئەوان وا مامەڵە، یان هەڵوێست وەربگرن لەئاستمان، كە ئەمە تەنها مەبەستم لەمانەوەی هاوپەیمانیەتیەكەمانە، ئەگەرنا بێ باكین لەهەر هەڵوێستێك و پێیشمانوایە وەك لەسەرەوە ئیشارەم پێكردووە ئەوە تەنها بەجێگەیاندنی ئەركی شیوعییانەی ئەبو كاروان بووە، هەربۆیەش سەرباری هەبوونی رێزی زۆرم بۆسوپاس و پێزانینەكەی كاك زانای یەكێتی و كاك سۆرانی كۆمەڵ، دەنا پێویستیش بەو سوپاسە ناكات، بەڵكو هەم چوار حزبەكەو هەم پارتی تەنها رێز لەئیرادەی كەمترین دەنگ بگرن لەكاتی بێ منەتیتان بە هەر دەنگ و كورسییەكی خۆتان گوتەنی" حزبە بچوكەكان.


ئه‌مڕۆ په‌رله‌مان ده‌نگ له‌سه‌ر یاساى هه‌لبژاردنه‌كان ده‌دات\nالاثنين 23 كانون أول 2019 - 07:30\nئه‌نجومه‌نى نوێنه‌ران،كاژێر پێنجى ئێواره‌ى ئه‌مڕۆى دیاریكرد وه‌كو واده‌یه‌ك بۆ ئه‌نجامدانى دانیشتنى تایبه‌ت به‌ده‌نگدان له‌سه‌ر یاساى هه‌ڵبژاردنه‌كان.\nفه‌رمانگه‌ى ڕاگه‌یاندنى ئه‌نجومه‌نى نوێنه‌ران له‌ڕاگه‌یه‌ندراوێكدا كه‌ده‌ستى ئاژانسى هه‌واڵى عێراقیه(اه‌ع) كه‌وتووه ڕایگه‌یاند "ئێواره‌ى ئه‌مڕۆ دانیشتنى تایبه‌ت ساز ده‌كات بۆ ده‌نگدان له‌سه‌ر یاساى هه‌ڵبژاردنه‌كان".\nئه‌نجومه‌نى نوێنه‌ران له22هه‌مین دانیشتنى خۆى ده‌نگى له‌سه‌ر 14مادده‌ى یاساى هه‌ڵبژاردنه‌كان نوێنه‌رایه‌تى دا وهه‌روه‌ها ده‌نگى له‌سه‌ر یاساى هه‌مواركردنه‌وه‌ى دووه‌مى یاساى قه‌ره‌بووكردنه‌وه‌ى زیانبه‌ركه‌وتووان به‌هۆى ئۆپراسیۆنه جه‌نگییه‌كان وهه‌ڵه سه‌ربازییه‌كان وكرده‌وه تیرۆرستییه‌كانى دا له‌گه‌ڵ بڕیارێكى نوێنه‌رایه‌تى له‌باره‌ى به‌ده‌مه‌و هاتنى داواكارییه‌كانى خۆپیشانده‌ران.


24/7/2021 - 21:21\nنووسینگەی پارێزگاری هەولێر رایگه‌یاند: بەپێی ئەو ئامادەکاری و پلانانەی بۆ ڕۆژانی جەژنی قوربان ئامادەکرابوو بۆ پاراستنی سه‌رو ماڵی هاووڵاتیان پلانه‌كه به‌سه‌ركه‌وتووی جێبه‌جێكرا.\nبەپێی ئەو ئامادەکاری و پلانانەی بۆ ڕۆژانی جەژنی قوربانى پیرۆز کە لەلایەن لێژنەی ئەمنی پارێزگای هەولێر ئامادەکرابوو، بەمەبەستی پاراستنی ئارامی و ئاسایش شار و سەروماڵ و سەلامەتی گیانی هاوڵاتییانی سنووری پارێزگاکەمان، پلانەکە وەکوخۆی و بەسەرکەوتووی و بەبێ گیر و گرفت جێبەجێکرا، ئاماری گشتیی ڕووداوەکانیش لە ڕۆژانی جەژنی قوربانی ئەمساڵ لەسنووری پارێزگای هەولێری پایتەختی هەرێمی کوردستان بەمشێوەیەی خوارەوە بووە:-\nسەبارەت بە پلانی ئەمنی و ئامادەباشی بەڕێوەبەرایەتی پۆلیسی هەولێر، بە بەشداری سەرجەم هێزەکان لەهەموو بەش و هۆبەکانی بەڕێوەبەرایەتی ناوبراو لە ڕۆژانی جەژنی قوربان، وەک چۆن داڕێژرابوو تەواوی بڕگەکانی وەکو خۆی و بەسەرکەوتووی جێبەجێکران، ئاماری تاوانەکانیش لەڕۆژانی جەژن بەمشێوەیەی بوو، (36) تاوان تۆمارکراوە، (34) تاوان ئاشکراکراوە و تاوانباران دەستگیرکراون، (2) تاوانیش لە ژێر لێکۆڵینەوە دایە.\nسەبارەت بەپلانی بەڕێوەبەرایەتی هاتووچۆی هەولێر بۆ ڕۆژانی جەژنی قوربان، وەک چۆن داڕێژرابوو تەواوی بڕگەکانی وەکو خۆی و بەسەرکەوتووی جێبەجێکران، بەڵام بەداخەوە بەهۆی پابەندنەبوونی شوفێران بەڕێنمایی و یاساکانی هاتووچۆ و لێخوڕینی خێرا، (7) ڕووداوی هاتووچۆ ڕوویاندا و لەئەنجامیاندا (25) کەس برینداربوون و (5) کەسیش گیانیان لەدەستدا.\nسێیەم/ بەرگری شارستانی:-\nتەواوی بنکەکانی بەڕێوبەرایەتی بەرگری شارستانی هەولێر بۆ ڕۆژانی جەژنی قوربان لە ئەرک دابوون، لەوماویەشدا به‌داخه‌وه (24) ڕووداو ڕویانداوه به‌مشێوه‌یه‌ى لای خواره‌وه:-\n1- سووتانی 2 ماڵ\n2- سووتانی 3 مۆلیدە\n3- سووتانی 3 دووکان\n4- سووتانی 5 ئۆتۆمۆبێل\n5- سوتانی 6 پوش وپەلاش\n6- سووتانی 1 تانکی نەوت\n7- سوتانی 1 محاویلە کارەبا\n8- سووتانی 1 کابینە\n1- سووتانی 2 منداڵ بە سووکی\n2- خنکانی 3 هاوڵاتی\nلە ماوەى ڕۆژانى جه‌ژن، (127,432) سه‌د و بیست و حه‌وت هه‌زار و چوارسه‌د و سیو دوو گەشتیار سەردانی پارێزگای هەولێریان کردووە و لەلایەن بەرێوەبەرایەتی گشتیی گەشتوگوزاری هەولێر لە سنووری پارێزگای هەولێر، چەندین لێژنەی تایبەت پێکهێنرا بە مەبەستی چاودێریکردن و بەدواداچوون بۆ بنکە و ناوچە گەشتیارییەکان و پێشکەشکردنی خزمەتگوزاری بە ڕووی گەشتیاران وه‌ك:-\n1- لێژنەی تایبەت بۆ بەدواداچوون لە پێداویستی گەشتیاران لە بازگەکان و دابینکردنی ئاوی خواردنەوە بۆیان.\n2- دابەشکردنی ژمارەی تەلەفۆنی لێژنەکان بەسەر گرووپە گەشتیارییەکان و گەشتیاران بۆ ئەوەی ھاوکاربن بۆ چارەسەرکردنی هەر رووداوێك یان گیروگرفتێك.\n3- دابینکردنی تەواوی خزمەتگوزاری پێویست لەبازگەکان بۆ گەشتیاران وەک پێدانی رێنمایی گەشتیاری وتەندروستی.\n4- لێژنەی تایبەت بەمەبەستی چاودێریکردنی نرخ لە شوێن و بنکە گەشتیارییەکان لە سنووری پارێزگای هەولێر.\n5- لێژنەی تایبەت بە بەدواداچوون بۆ کردنەوەی رێستۆرانت و چێشتخانەکان لەڕۆژانی چەژن بۆ خزمەتی گەشتیاران.\nوێڕای دەستخۆشیمان له‌هێزه‌كانى (پێشمەرگە، زێرەڤانی، ئاسایش، پۆلیس، پۆلیسی هاتووچۆ) و تیمەكانى تەندروستیى و فەرمانگە خزمەتگوزارییەکان بۆ بەجێگەیاندنی ئەرکەکانیان لەڕۆژانی جەژن، لێرەوەش جارێکی تر وەکو پارێزگای هەولێر هاوڵاتییانی خۆشەویستی سنووری پارێزگای هەولێری پایتەخت دڵنییا دەکەینەوە وەک هەمیشە لەخزمەتی ئێوەدا دەبین و بەهەموو توانایەکمانەوە بەپشت بەستن بەتوانا و چاووکراوەیی هێزە ئەمنیەکانی ناوخۆ، شەو ڕۆژ دەخەینە سەریەک بۆ پاراستنی سەلامەتی و پارێزگاریکردن لە سەر و ماڵتان و دەستەبەرکردن و گەیاندنی خزمەتگوزارییەکان، جارێکی تر سوپاس بۆ یەکە کارگێڕی و ئیدارییەکان و تیمەکانی شارەوانی لەسەرجەم قەزا و ناحییەکان، کە لە ڕۆژانى جه‌ژن ڕێگریانکرد لەئەنجامدانی سەرپێچی و دروستکردنی زێدەڕۆیی.\nلەکۆتایدا، سەبارەت بە هەستیاری و مەترسیداری هەڵکشان و تەشەنەسەندنی زنجیرەی نوێی ڤایرۆسی کۆرۆنا و زیاد بوونی مەترسیەکانی ڕۆژ دوای ڕۆژ بۆ سەرگیانی هاوڵاتییان، داوا لە هاوڵاتییانی خۆشه‌ویستى سنووری پارێزگای هەولێر دەکه‌ین، وێڕای پابەندبوون بە بڕیار و ڕێکارەکان، لەپێناو پاراستنی تەندروستی گشتیی و سەلامەتی گیانی خۆیان و ئازیزانیان بەوپەڕی هەستکردن بە بەرپرسیاریەتیه‌وه، پابەندی ڕێنماییە تەندروستییەکان و ڕێکارەکانی خۆپارێزیبن بەتایبەتی بەستنی (دەمامک).


ھاینکس چارەسەریەکا نمونەیە بو بایرن | Evro News\nسه‌ره‌كى Facebook ھاینکس چارەسەریەکا نمونەیە بو بایرن\nھاینکس چارەسەریەکا نمونەیە بو بایرن\nجیروم بواتینگ بەرەڤانێ یانا بایرن میونخ یا ئەلمانی دوپاتکر کو دامەزراندنا یوب ھاینکس وەکو راھێنەرێ یانا بایرن میونخ ل شوونا یێ ئیتالی کارلو ئەنشلوتی باشترین چارەسەریە د ڤی دەمێ نوکە دا پێخەمەت دوبارە رێکخستنا ناف مالیا یانا ئەلمانی.\nھاینکس رازیبویە ل بریارا خوە یا دەستبەردانێ ژ ئەرکێ راھێنەریێ ڤەگەریایە و بو جارا چارێ ئەرکێ راھێنەریا یانێ وەربگریت حەتا ب دووماھی ھاتنا وەرزێ نوکە بەروەخت و دووڤدا بمینت راھێنەر بو وەرزێ بھێت ھەکە رازیبون ھاتە وەرگرتن.\nزێدەتر بواتینگی دداخویانەکێ دا بو روژناما بێلد یا ئەلمانی خویاکر کو ھاینک راھێنەرەکێ مەزنە و ئەو ل وێ باوەریێ یە چو راھێنەر ژ وی باشتر نینن د ڤی دەمی دا ئەرکێ راھێنەریا یانێ وەرگرن و زێدەتر ئەو باش بارودوخێ یانێ دزانیت و پرانیا یاریزانان ژی دنیاسیت و جھێ رێزگرتنا کارگێری و یاریزان و جەماوەری یە.\nژلایێ خوەڤە ماتس ھومیلز بەرەڤانێ یانێ خوشحالیا خوە ب ھاتنا ڤی راھێنەری دیارکر و ئەو چەندە ژی نە ڤەشارت گوھداریا خالێن سەرکەفتنا ڤی کەساتیی بویە و ھەمو ل ناڤا یانێ ب دامەزراندنا وی دخوشحالن.


کوردیپێدیا - Awaza Serpêhatîyan I\n📕 Awaza Serpêhatîyan I | پۆل: پەڕتووکخانە | زمانی بابەت: 🏳 Kurmancî - Kurdîy Bakûr\nAwaza Serpêhatîyan I\nEvîn çîçek – 2004\nDerbar: Ev pirtûka Evîn Çîçek Xanimê, wekî rêz bi avayekî “Awaza Serpêhatîyan -I-, -II- û -III-” hatiye nivîsîn û amadekirin e. Em bi çapkirin û weşandin a wan serbilind in.\n🔗 خوێندنەوە / داونلۆدکردنی پەڕتووکی: Awaza Serpêhatîyan I\n📥 ژمارەی داونلۆد: 801 جار\n1. 👁 Evîn Çîçek\n➕ ئەم بابەتە لەلایەن: (مانو بەرزنجی)ەوە لە: Aug 6 2017 12:24AM تۆمارکراوە\n👌 ئەم بابەتە لەلایەن: (هاوڕێ باخەوان)ەوە لە: Aug 6 2017 11:48AM پێداچوونەوەی بۆکراوە و ئازادکراوە\n✍ ئەم بابەتە بۆ دواجار لەلایەن: (زریان سەرچناری)ەوە لە: Oct 12 2020 7:18PM باشترکراوە\n📷 فایلی وێنە 1.0.1 25 KB Aug 6 2017 12:26AM مانو بەرزنجی\n📕 فایلی PDF 1.0.1 2 MB 124 Aug 6 2017 12:27AM مانو بەرزنجی\n📊 ئامار بابەت 378,586\nفایلی پەیوەندیدار 46,222


لە ماوەی کەمتر لە 6 مانگ 15 ملیۆن مۆبایل لە زنجیرەی Redmi Note 7 فرۆشراوە! – کەی ئای تی ئێن\nشاومی 10, ته‌مموز 2019\nلە ماوەی کەمتر لە 6 مانگ 15 ملیۆن مۆبایل لە زنجیرەی Redmi Note 7 فرۆشراوە!\nکەمتر لە ٦ مانگ لەمەوبەر Redmi بووە لقێک و بڕاندێکی سەربەخۆ لەژێر چەتری Xiaomi و ئەمڕۆش ڕایگەیاند کە زنجیرەی Redmi Note 7 بە هەموو جۆرەکانییەوە تاوەکوو ئێستا زیاد لە ١٥ ملیۆن دانەی لێ فرۆشراوە و ئەمەش ژمارەیەکی ئێجگار باشە لەو ماوە کەمەدا!\nئەم ئامارە هەریەک لە مۆبایلەکانی Note 7 و Note 7S و Note 7 Pro دەگرێتەوە، Note 7S هاوتای Note 7ـی ئاساییە و تایبەتە هندستان و جۆری Note 7 Pro کە ئاستێکی زۆر باشی هەیە بەداخەوە لە ئێستادا تەنها لە چەند وڵاتێکی کەم بەردەستە.\nئەم هەواڵە لە کاتێکدایە پێرێ ئۆنەر ڕایگەیاند کە مۆبایلی Honor 8X ١٥ ملیۆن دانەی لێ فرۆشراوە(خوێندنەوە)، هەرچەندە ئەو ٩ مانگی پێچوو تا گەیشت بەو ژمارەیە بەڵام ئەو تەنها جۆرێکە نەوەک زنجیرەیەک.\nتاگەکان Redmi Xiaomi مۆبایل هەواڵ


راگەیاندن لە سێبەرى جیهانگیریدا – Denegkan\nراگەیاندن لە سێبەرى جیهانگیریدا\nراگەیاندن لە سێبەرى جیهانگیریدا….\nراگەیاندن و جیهانگیرى لە گەیاندن بەرهەم هێناندا تەواوكەرى یەكترن، تائێستاش جیهانگیرى جێگاى گفتوگۆى چڕوو بەردەوامەو بیروراكان دابەش بوون لە نێوان دووجەمسەرى سەرەكى. جەم سەرى یەكەم دەڵێن چارەسەرى تەواوى كێشەكانى ئەم چەرخەن لەو كۆسپ و ڕێگرو تەگەرانەى لەبەردەم بەرەو پێش چوون و گەشەكردنى گەلاندایە، دووەم لە دژى دەوەستن واى دەبینن هۆكارى سەرەكیە لە ئیش و ئازارەكانى مرۆڤایەتى لە كێشە ناخۆش و شەڕوو كۆسپ و تەگەرەكان لەبەردەم پێشكەوتنى وڵاتان و گەلانى جیهاندا دروست كردووە.\nئەم دیاردەیە دیاردەیەكى مێژوویى یەو نوێ نیە، جیهانگیرى ئەمڕۆ بەدەردەكەوێ لە سروشتى سەرمایەدارى و سستەمەكانى، جیهانگیرى لیپریالیزمە ئەمەش دەسەڵاتى سەرمایەدارە. لەڕێگاى كۆمپانیا سنوربەزێنەكان بەدواى قازانج و ئیستخلال كردنى مرۆڤدا دەگەڕێ. ڕوخسارو دیاردەو د ە ركەوتەكانى جیهانگیرى (ئابورى – سیاسى – رۆشنبیرى و راگەیاندن) نمایشى دەسەڵاتى خۆى دەكات.\nجیهانگیرى راگەیاندن ئەو كردەیە جیهان دەگۆڕێ بۆیەك كێڵگەى بەرهەمهێنان و بازاڕى بەرهەمهێنى راگەیاندن لەلایەن دەسەڵاتى راگەیاندنە فرەڕەگەزەكان، بە مەبەستو ئامانجى دروستكردنى رایەكى گشتى جیهان. شان بەشانى جیهانگیرى بڕوات و پێوەرەكانى بیروراكان و شێوازى قبوڵ بكات و كۆسپەكانى بەردەمی نەهێڵێت .\nلەم كاتەشدا نە هەواڵ و نە بەرنامەى ناوخۆى رۆلی نامێنێ نە لەبەرهەم هێنان بازاڕدا. ئەوەشمان لەبیر نەچێ جیهانگیرى ڕۆشنبیریش كە جیهانگیرى ئابورى و سیاسیە كاریگەرى نزیك بوونەوەى رۆشنبیرى گەلان و بەهاكانى دەسڕێتەوەو وە چەندەها خو ڕەوشتى تاك و كۆ بڵاو دەكاتەوە.\nوەتێكەڵاوبوونى شۆڕشى تەكنەلۆجیاو گەیاندن لەگەڵ بەشە سەرەكیەكانى ئابورى جیهان لە گەیاندن و ئاڵ و گۆڕى بەرهەمهێناندا لەلایەك. گەیاندن و راگەیاندن وەك گۆڕە پانێك بۆ سەرمایەگوزارى و بەرهەمهێن لەلایەكى تر. بۆ چاندنى پێكهاتە ئایدۆلۆجیاكەى جیهانگیرى نوێ بۆ بەڕێەوچوونى شەڕە سیاسى و ئابورى یەكانى شێوازێكى نەرم و نیانانە بۆ بەزاندنى سنورەكان و داپۆشینى وڵاتان بەبێ پەرچە كردار.\nراگەیاندن شوێن و ڕۆڵى خۆى هەیە:\nراگەیاندن توخمێكى سەرەكیە لە پێكهاتەكانى جیهانگیرى تەنها گۆڕەپانێكى گەورە نیە بۆسەرمایەو وەبەرهێن, بەڵك و خێراییەكانى بێ هاوتایە لە بڵاوبوونەوەو گەشەكردن ئەمەش دوو ڕۆڵى گەورەن لەسەركەوتن و شكستەكانى جیهانگیرى ، ڕاگەیاند توخمێكى بنەڕەتیە لە توخمەكانى گەشەى كۆمەڵایەتى لە پاڵ خێزان و قوتابخانەو زانكۆو حزبەكان و …..هتد.\nراگەیاندن یەكێكە لە توخمە كاریگەرەكانى دروست بوونى راى گشیتى, كاریگەرى لە بڵاوبونەوەى بیروڕاو زانست. هۆكارێكە بۆ بڵاوبوونەوەیەكى خێراو فراوان و شێوازى جۆراو جۆرى لە خۆگرتووە(تەلەفزیۆن و ئەنتەرنێت و ڕادیۆو ڕۆژنامەو بڵاوكراوەو گۆڤار و سینەما و شانۆو پەرتوك ……هتد) ئەمڕۆ بۆتە بەهێزترین توخمى گەشەكردنى كۆمەڵایەتى بۆكاریگەرى لەسەر بیروبۆچونەكانى خەڵك و پێوەرەكانیان، ئەمەش دابوونەریتەكان راست دەكاتەوە خۆگونجاندن و گۆران, لە شێواز ا و مرۆڤەكان دا بەرجەستە دەكات دەیانكاتە گیانێكى زیندوو بۆ راگەیاندن.\nلە ڕاستیدا بەكارهێنانى ئەو گۆڕەپانە فراوانەى راگەیاندن سەرنجمان رادەكێشێ بۆ ئەەوى ڕۆڵى كەم نەكەینەوە تەنها, لە گواستنەوەى, هەواڵ و ڕوپێوى ڕووداوەكان و پێشكەش كردنى زانیارى و بیروڕاكان لەسەر كێشە سیاسى و ئابورى و كۆمەڵایەتیەكان بۆ جەماوەر. بۆیە راگەیاندن لە گواستنەوەى ڕووداوە وە گۆڕاوە بۆ دروستكەرى ڕووداو , بۆتە نیوەى شەڕەكان زۆر ترسناكترە لە میكانیزمى سەربازى. دەڵێن شەڕ ترسناكترنیە لەو فیتنەیەى راگەیاندن دروستى دەكات .\nراگەیاندنى ئەمڕۆ توخمێكى بێلایەن نیە. هەروەك پێویست بوو بابەتیانە نمایشى خۆى بكات وەبەكاهرێنانى لەم جەرخەدا بێ مەڵامەت نیەو ناوەرۆكێكى ئیۆلۆجی و ئاراستەیەكى سیاسى و دووربینیەكى كۆمەڵایەتى لەخۆ دەگرێ و كۆمەڵێ لە ئامانجەكانى بەرز رادەگرێ لە پێناویدا تێدەكۆشێ بۆ چاندنیان .\nئەو توخمانەى ئەمڕۆ زاڵن بەسەر راگەیاندندا – تەكنەلۆجیا – زانیارى- تمویل كردن: ئەوەى دەیەوێ لە هەواڵ زانیارى پێشبینیەكان و بیروڕایى بڵاوى دەكاتەوە پاشانیش دەتوانی پڕو پاگەندە بۆ بەرهەمە ڕشنبیریەكەى زمانەكەى ئایدۆلۆجیاكەى سیاسەتەكەى بەرژوەندیەكانى ئەنجام بدات.\nراگەیاندنى نێودەڵەتى ئەمڕۆ لە سێبەرى جیهانگیریدا راگەیاندنێكە بەیەك ئاراستە دەڕوات و دەگاتە لامان بەشێوەیەكى نەرم سنورەكانمان دەبەزێنیت و ڕۆشبیریەكەمان دەبڕێت مەرج نیە بە هێزمان بكات, زۆرجار ڕووبە ڕوو بونەوە ڕوودەدات.\nلەڕووى سیاسیشەوە ئەمەریكاو هاوپەیمانەكانى وڵاتە پیشەسازیە گەورەكان ووڵاتانى كۆمەك بەخش ئەمڕۆ سەربەخۆى سیاسى زۆر لە ووڵاتانى جیهانیان بە زاندووە بە تایبەتى ناوچەكەى ئێمە ڕەنگە عێراق تایبەت مەندیەكى خۆى هەبێ، چونكە شێوازى شەڕیشی بۆ گێڕایە بەر لەم بوارەدا لەگەڵ ئەوەش پاڵە پەستۆیەكى راگەیاندنى گەورە لە جیهانداو لە ناوچەى ئیمە بەڕێوە دەچێ بۆ گەمارۆدانى ناوچەكەو گونجاندنى لەگەڵ پلانى ئەمەریكاو هاوپەیمانەكانى.\nزۆر لە ڕۆشنبیرى سیاسیمان وەك گەلى كوردستان بەتایبەتى و گەلانى ناوچەكە بەگشتى لەژێر پاڵپەستۆو كاریگەرى راگەیاندنى وڵاتە زلهێزەكاندایە ئێمەوەك گەلى كورد پیرۆزى هێزی پێشمەرگە – مافى چارەى خۆنوسین و دەوڵەتى سەربەخۆ – كێشەى كەركوك سەربەخۆیى بڕیاردانى سیاسى و ئابورى و كۆمەڵایەتى. ئەمانە لەڕۆشنبیرى سیاسیماندا جێگیربوون وە كڕین و فرۆشتنى بێناكرێ بەڵام ئەو ڕاگەیاندنو ڕۆشنبیرى ئەمڕۆ ئەمەریكا كارى بۆ دەكات لەوازبوون و سڕینەوەى ئەم ڕۆشنبیریە لاى تاكەكان زۆرجار لەلاى حزب و گروپەكان\nكێشەى كەركوك وەڕۆڵى وتەبێژ و راگەیاندنەكانى كۆشكى سپى و ئەمەریكاو بەریتانیا و ووڵاتانى ترى هاوپەیمانیان لەناوچەكەو جیهان نەك یاریدەدەرى پەیڕەوێكى دیموكراسیانەو مافى زۆر ینە نیە بەڵك و زۆرجار لە پێناون پاراستنى بەرژەوەندیەكانیان مافى ڕەواى گەلەكەمان پێشێل دەكەن وەهێڵى سور بۆسەركردایەتى سیاسى و بزوتنەوە نیشتیمانى و ڕزگاریخوازەكەى دادەنێن .زۆرجار كاریگەرى راگەیاندن و ڕۆشنبیرى جیهانگیرى كە ئەمڕۆ ئەمەریكا هێزو تواناى ناو ئەم دیاردەیەیە, لەسەر تاكەكانى كۆمەڵ بۆ كەمكردنەوەى تواناكانى لاوازكردنى گیانى بەرگرى و كاریگەرى دەروونى واى لێدەكات لە گیانى كارى بەكۆمەڵ دوورى دەخاتەوە وە ڕاڕایى و دوودڵى لە تێكۆشان لەبەرگرى لە دەستكەوتە نیشتیمانیەكان لەدوور خستنەوەى لاوان لە و خەم و مەینەتیە راستەقینانەى هەیانە بۆیە خۆپیشاندانە بەبەكۆمەڵەكانى خەڵكى كوردستان و یەكێتى راگیشتى حزب و جەماوەر جۆرێك لە زیندوكردنەوەى ڕۆشنبیرى سیاسیان لەو لاوازى یەى تێیدایە. زۆر گرنگە ئەم یەك هەڵوێستیەو ئەم كارە بە كۆمەڵانە پەرەپێیدەین بەزیندووى راى بگرین.\nشێوازە جۆراوجۆرەكانى راگەیاندنى جیهانگیرى گیانى بەكاربەر خۆش گوزەرانى بەهێزدەكات لەبەرئەوەى زیادبوونى بەرهەم پێویستى بەكاربەر هەیە وەئەمەش قازانجى زیاترى بۆ دەستەبەر دەكات لە پێناو ئەمەشدا راگەیاندنە جۆراوجۆرەكان بەدرێژایى شەو ڕۆژ ڕیكلام و پڕوپاگەندە بڵاودەكەنەەو بۆ تێركردنى ئارەزوەكانى خەڵك بۆ كڕینى شتى نوێ بۆ بەرهەمەكان\nلەناو ئەم جۆرە كەش و هەواو راگەیاندنەدا گۆڕان لەتوانا ى تاكەكاندا ڕوو دەدات بەرامبەر ئەو خۆشیەى لە شتەنوێ كان وەرى دەگرێ وە تاكەكان بەدواى داهات و پارەدا دەگەڕێن لە گەڵ ئەو خۆشگوزەرانى لێ دەبینن ئەمەش وا لەمرۆڤ دەكات دوور كەوێتەوە لە كێشەكانى كۆمەڵگا وەگیانى خۆبەزلزا نین ڕەشبینى و دابڕان لەداب و نەریتە كۆمەڵایەتیەكان وەبێزاربوون لەزمانى رەخنەى و گیانى رەخنەگرتن لاوازكردنى گیانى كاركردنى بەكۆمەڵ لاوازى لەبەشدارى كردنى چالاكى سیاسى و ژیانى سیاسى دا. دوورى دەخاتەوە لەناو كردارى گۆڕاندا تاشێوازەكانی راگەیاند دەبنە مەرجەعیەتى ڕۆشنبیرى بۆ تاك نەك واقعى كۆمەڵایەتى و بەدیلەكانى.\nراگەیاندنەكانى كوردستان ئێمەش بەشێكن لەوەى كە جیهان ئەمڕۆ بەڕێى دەكات لەدەستكەوت و لە نشوسینەكانى لەلایەنە باش و خراپەكانى. راگەیاندنى كوردستانى راگەیاندنێكە دەناڵێنىَ بەدەست دابەش بوونێكى قووڵ و ململانێ یەكى توند كە پەیوەندى راستەوخۆى بەمێژووى خوێناوى گەلەكەمانەوە هەیە هەم لە ئاستى ناوخۆ هەم لەگەڵ دووژمنەكانى راگەیاندن لە كوردستان نەك نەى توانیوە خوێندنەوەیەكى نەتەوەیانە تێپەڕێنێ بەڵك و تائێستاش نەگەیشتۆتە ئەو قۆناغەو راگەیاندن بەدەست حزبەوەیە وە حزبیش لە حاڵەتێكى تەندروست و ڕێڕەوێكى ئاسیى دەرچووە نەبۆتە وەسیلەى گۆڕان و لە ئاست پێداویستى یەكان بێت بۆیە خیتابى راگەیاندن ناتوانێ لەئاست راگەیاندنێكى هاوچەرخ دابێت نامەێ بچمە وردەكارى چۆن زۆر لەكارەكانى راگەیاند ڕۆڵیان لە بەهێزكردنى بنەماى توندوتیژى هەیە یان جیاوازى ڕەگەزى یان بەهێزكردنى پێگەى هۆزو تایەفەگەرى و لاوازكردنى گیانى رەخنە لە خۆگرتن رەخنە وە لاوازى گیانى گفتوگۆو لەبەرامبەر هێز وەپێشێل كردنى مافى هاوڵاتی بوون و كەمایەتى و یان ئارستەكردنى راى رەسمى بەشێوازى ….\nهەرچەندە زۆر لەم راگەیاندنانە پڕوپاگەندەى وادەكەن لەگەڵ ڕەوتى یەكەمن هەروەك لەسەرتاوە باسم كرد كە جیهانگیرى بەچارەسەرى تەواوى كێشەكان لەقەڵەم دەدەن.\nبۆیە بنیات نانى راگەیاندنى دیموكراتى ئەرك و ڕۆڵى گرنگى خۆى دەگێڕێت لەبەرامبەر راگەیاندنى دەسەڵات خوازى و راگەیاندنى ئاینى و تائیفی و شێواندنى ڕۆشنبیرى سیاسیمان وەدەرخستنى ڕووى ڕاستەقینەى ماف و داخوازى و كێشەو واقعى كۆمەڵایەتیمان .\nئەركى راگەیاندنە تێكۆشان و زەمینە خۆش كردن بۆ ئازادى و ڕزگارى و گۆڕانى دیموكراتى بەبەهایەكى مرۆڤایەتى و شارستانى. راگەیاندنى دیموكراتى وەسیلەیەكە بۆ پێشكەوتنى كۆمەڵگاكەمان.\nپشگیرى كردن لە دیموكرایتەت و فرەیى و بیروراى جیاواز وەهەموو ئەو ئازاد یانەى دەبنە هۆۆكارى گۆڕان لەبنەما كۆمەڵایەتیەكان وە كۆمەڵگاكەمان دەگوازرێتەوە لە دواكەوتنەوە بەرەو پێشكەوتن. كاربكەین بۆئەوە گرنگى دانى خەڵك فراوانتر بكەین بۆهەموو ئەو كێشانەى پەیوەندیان بەخۆیان و كۆمەڵگا كەمانەوە هەیە, وە دادپەروەرى كۆمەڵایەتى و یەكسانى لەمافی سیاسى و ئابورى و كۆمەڵایەتى هاوڵاتیان پارێزراو بێ.\nكاربكەین تاكەكانى كۆمەڵ چالاك و بەتوانا و خاوەن بڕیاربن وە یاریدەدەرى گۆڕانكاریەكان بین بە ئاراستەى دواڕۆژێكى باش بۆئەوەى تاكەكان كاربكەن بەرهەم هێنبن زانست پەروەربن خوڵقێنەرو داهێنەربن.\nراگەیاندنى دیموكراتى ئەو راگەیاندنە بابەتیە رەخنە گرانەیە لەپێناو مرۆڤدا بۆ بەدەست هێنانى مافەكانى لە زانیارى و ئازادى وپێشكەوتن كاردەكات\nPrevious باله‌جیاتی به‌رمیلله باروت،………!\nNext هەڵەى سروشت


ئایا دەرفەت ماوە بۆ گێڕانەوەی مافەکانی کورد لە بەغدا ؟\nنوێنەری حكومەتی ھەرێمی كوردستان لە بەغدا دەڵێت، "دەرفەت ماوە بۆ گێڕانەوەی مافەكانی خەڵكی كوردستان، بەڵام نابێت رێگە بدرێت رەفتاری ھاوشێوە دووبارە ببێتەوە".\nفارس عیسا، سەرۆكی نوێنەرایەتیی حكوومەتی ھەرێم لە بەغدا، بە ماڵپەڕی فەرمیی پارتی راگەیاندووە "وەك بڕیارە ھەرسێ سەرۆكایەتیی ھەرێمی كوردستان لەبارەی تێپەڕاندنی یاساكەی پەرلەمانی عێراق كۆببنەوە و دواتر لەگەڵ نوێنەرانی خەڵكی كوردستان لە پەرلەمان كۆدەبنەوە، دیراسەتی رەوشەكە دەكرێت تا بزانین كاریگەریی تێپەڕاندنی یاساكە لەسەر خەڵكی ھەرێمی كوردستان چی دەبێت و چ كاریگەرییەكیش لەسەر شەراكەت دەبێت لە عێراقدا، دواتر بڕیارێك دەدرێت و ئەگەر پێویست بكات شاندێكی ھەرێمی كوردستان سەردانی بەغدا دەكات".\nنوێنەری حكومەتی ھەرێم لە بەغدا ئەوەشی وتووە، "لە ھەموو دانوستانەكانی پێشتر حكوومەتی ھەرێمی كوردستان جەختی لەسەر ئەنجامدانی رێككەوتن كردووەتە لەگەڵ حكوومەتی فیدڕاڵ، بە تایبەتی لەسەر ئەو خاڵانەی لەسەری رێكەوتووین و دوایین نووسراویش لەلایەن سەرۆكی حكوومەتی ھەرێمی كوردستانەوە ئاراستەی حكوومەتی فیدڕاڵ كراوە و تێیدا جەختی كردووەتەوە، كە ھەرێمی كوردستان پابەندە بە جێبەجێكردنی رێككەوتنەكە، بەڵام بەداخەوە لە مانگی ئابەوە حكوومەتی بەغدا وەڵامی نووسراوەكەی حكوومەتی ھەرێمی نەداوەتەوە".\nلەبارەی ھەبوونی مانەوەی دەرفەت بۆ گەیشتن بە رێككەوتن و ناردنی ماف و شاییستە یاسایی و دەستوورییەكانی خەڵكی كوردستان، فارس عیسا دەڵێت "بەڵێ دەرفەت ماوە لە دوای تێپەڕاندنی یاساكەش، بۆ ئەوەی ھەندێک ماف و شاییستەكانی خەڵكی ھەرێمی كوردستان بگەڕێنینەوە، بەڵام ئەمەیش كاتییە و دوای سێ مانگ حكومەتی عێراق توندتر رووبەڕووی كێشەكە دەبێتەوە، لەبەر ئەوەش نابێت رێگە بدرێت رەفتاری ھاوشێوەی رۆژانی رابردوو دووبارە ببێتەوە".\nجیاوازییەکانی هێلکەی سپی و سوور چین؟\nچەمچەماڵ.. سێ کەس بە تۆمەتی تەقەکردن دەستگیرکران


كاتی پەرەپێدانی چەكی خێراتر لە دەنگ ئاشكرادەكرێت\n17/06/2020 619 جار خوێندراوه‌ته‌وه\nبەو ناونیشانەی سەرەوە، گۆڤاری "فزغلیاد" راپۆرتێكی بڵاوكردووەتەوە دەربارەی پەرەپێدانی چەكی خێراتر لە دەنگ و ئامرازەكانی خستنە خوارەوەی، ئەمەش لە چوارچێوەی پێشبڕكێی خۆپڕچەككردندا.\nبەپێی راپۆرتەكە، شارەزای سەربازی (ئەلێكسی لیونكوف) لە تێچاندنێكیدا سەبارەت بە قسەكانی سەرۆك ڤلادیمیر پۆتین دەربارەی ئەوەی روسیا ئامرازەكانی دژە چەكی لە دەنگ خێراتری هەیە، دەڵێت: پەرە پێدانی ئامرازەكانی روبەروبونەوەی چەكی لە دەنگ خێراتر لەماوەی پێنج ساڵی داهاتودا تەواو دەبێت.\nلیونكوف باسی لەوەش كردوە، ئەو چەكانە بەرگری ئاسمانی دەبێت، یان بە شێوەیەكی وردتر، ئاسمان-بۆشایی دەبێت، و پێویستە توانای ئەوەی هەبێت لە بەرزایی جیاوازەوە ئامانجەكانی بپێكێ، و لە ماوەی ١٠٠ كلم دا بێت. پێویستە ئەم چەكە دوو تایبەتمەندی هەبێت. یەكەم، پێویستە لە كارپێكردنی وەلامدانەوەدا خێرایەكەی كەمتر نەبێت لە خێرایی ئامانجەكە بەڵكو خێراتریش بێت؛ دوەم، ئەگەر بێت و ئامرازی وێڕانكردن ئامانجە خێراتر لە دەنگەكە بپێكێ لەو كاتەی پێی دەگات، ئەوا پێویستە خێرایەكەی ئەوەندەو نیوێك لە خێرایی ئامانجەكە زیاتر بێت.\nبەگوێرەی قسەی لیونكوف، ئەوەی ئێستا ئەمریكیەكان لە ژێر پەردەی چەكی خێراتر لەدەنگ پەرەی پێ دەدەن، لەگەڵ فرۆكەكاندا بە خێرایی ٥ بۆ ٦، لە دورترینیشدا ٨ ژمارە ماغ ە. بە شێوەیەكی نزیكی دەتوانین بڵێین پەرەپێدانی جوڵانەوەكەی بە خێرایی ١٠ ژمارەی ماغ ە، بۆیە پێویستە ئەو چەكەی دژەكەیەتی بگاتە ١٥ ژمارەی ماغ.\nلە ئێستادا، شارەزایانی روسیا سەرقاڵن بە پەرەپێدانی ئامرازی بەرگرتن لە چەكەكانی دوژمن؛ ئەوانەی لە دەنگ خێراترن، هەروەها پەرەپێدانی هەمان ئەو چەكانەی خۆشیان. بۆیە وەك بنەمایەك پێویستە پەرە بە شمشێرو قەڵغانیش بدرێ. بە تەریب لەگەڵ دروست كردنی ئامرازەكانی وێرانكردندا، پێویستە پەرەش بەو ئامرازانە بدرێ كە دەیپارێزێ. پێویستە رۆكێتە دژە فرۆكەكان توانای وێرانكردنی ئامرازی هێرشە ئاسمانیەكانی هەمان نەوەیان هەبێت. دیارە ئەم رێكارە لەكاتی یەكێتی سۆڤیەتەوە پیادە دەكرێ.. بەتایبەتیش كۆسیستەمەكانی بەرگری رۆكێتی؛ ئەوانەی مۆسكۆ و دەوروبەری دەپارێزن لە بەرگرتنی ئەو رۆكێتە بالیستیانەی بە خێرایی نزیك لە دەنگ دەفڕن.


لەدارستانێکـدا، لە رۆژێکی خۆشی بەهـاردا، گوڵەباخێکی سووری جـوان پشکـووت. گـوڵە سوورەکە لە دەوروبـەری خـۆی روانی، لە تەنیشتـییەوە دار چـنارێکی بیـنی.\nگـوڵە لاولاوێـک، سەری هەڵـبڕی و وتی: بـۆ وادەڵـێی؟ لـەم دارسـتانەدا، گـەلێ گـوڵی جـوان هـەیە. تـۆ تەنیـا یەکـێکی لەو گـوڵە جوانـانە.\nرۆژێکـیان گوڵە سوورەکە، چۆلەکەکـانی بیـنی، کە لەسەر گوێچکەفـیلەکە دەنیشتـنەوە. دەنووکەکانیان دەچەقانـدنە گەڵا سـەوز و ئەسـتوورەکانی گوێچکەفـیلەکە و تـێرئاویان لـێیان دەخـواردەوە، دوایش بە گـەشی و خـۆشییەوە هەڵـدەفـڕین و دووردەکـەوتنەوە.\nئەم کـارەی چۆلەکەکـان،بە لای گـوڵە سـوورەکـەوە جـێی سەرسـوڕمان بـوو.\nدار چـنارەکە: بـەڵی، بـەڵام گوێچکەفـیلەکە، حـەز بە یارمەتیـدان و بەخـشـین دەکـات، حەزناکـات کە باڵنـدەکـان لە تـوینێـتیدا پەریـشان ببـن،زۆری پێی خـۆشە کە ئـاوی ناو گەڵاکـانی بخـۆنـەوە.\nدارچـنارەکە: بەڵێ ئـاوی هەیە، تـۆش ئەگـەر داوای یارمەتی لە گـوێچکەفـیلەکە بکەی، دەتوانیـت ئـاوی لێ بخـۆیتەوە. چـۆلەکەکـان دەتـوانـن یارمـەتیت بـدەن.\nگوێچکەفـیلەکە زۆر بە نەرمی و رووخـۆشییەوە رازی بوو کە ئاوی بداتێ.چۆلەکەکان هـاتن و دەنووکەکـانیان لە گەڵاکـانی گـوێچکەفـیلەکە، پـڕ لە ئـاو دەکـردن و دەیـانکـردە سەر رەگەکانی گوڵە سوورەکە و پاراویـان کـردن.. گوڵە سوورەکە یەکسەر گەشایەوە.\nنـاوی رووەکی (گـوێـچکەفـیل) یا (گـوێـچکەی فـیل) لە هـاوڕیی دڵسـۆزم، نووسـەر و شاعـیر کاک(محەمـەد بـەرزی) یەوە وەرگـرت. کە بەرانبەر بە وشەی (کاکـتۆس) ئینگـلیزی و (الصـبار) ی عـەرەبییە.. نازانـم بە کـوردی ناوێـکی تـری هـەیە یا نیـیە؟\n(*) منـداڵە ژیـر و ژیکەڵەکـانی کوردسـتان، ئێـوەی خوێنـەری ئەم چـیرۆکە..بیـربکەنەوە.. کە چـی سـوود و وانەیـەک لـەم چـیـرۆکـەوە فـێـردەبـن؟\nڕواندز.. کتێبخانەی عەلی مەکتەبە سمینارێکی بۆ سەدیق سەعید سازکرد\nستار ئه‌حمه‌د/ به‌رچنه‌یه‌ك له‌گوڵه شیعر\nکاوە عوسمان عومەر/ سوتانێ لە جوانی کازیوەدا\nخدر گوڵانی/ شەبەیخونی خەم\nهەمزە گوڵانی/ دەرگا لەپایز بکەوەکچم\nرەزا شـوان/نيشتنەوەیەک لەسەر مانگ\nڕۆژ هەڵەبجەیی/ عەین،شین،قاف\nناڵە حەسەن / چەمکە شیعرییەکان و پەنجەرەیەک بۆ ڕوانین\nمحمدی مام ڕسوڵ/ نیشتیمان\nهەندرێن خۆشناو دەبێتە یەكەمین شێوەكار بەشێوازێكی نوێ پیشانگا دەكاتەوە\nخۆرهەڵاتی عەدەن خۆرئاوای خودا\nعه‌لی قادر/ نوێژ\nگۆران حەساری/ لەم شارەدا مردن


1- سەپاندنی باج بە بریاری ئەنجومەنی وەزیران شتێكی نوێ نیە، لە خولی رابردودا وبەچەند قۆناغێكی جیاواز بۆ زۆر بواری ترسەپێنراوە لە نمونەی (ژینگە و و تابلۆی پیشانگا و دوكانەكان و ضریبەی كۆمپانیاكان) و زۆر بواری تر، بۆیە ئەم فەرمانەش توشی سەرسوڕمانمان ناكات وهەر لەم حكومەتە ئەوەشێتەوە هەنگاوی لەم چەشنە.\n2- لە ناوەرۆك و بابەتی سەپاندنی باج بۆ ئەو بوارانەی دیاریكراوە لە فەرمانەكەی حكومەتی هەرێمدا جگە لە پرسی سەپاندنی باجی ئۆتۆمبیلی و هەنگاوی و پرسی باشی تێدایە، بەئاراستەی زیادكردنی داهاتی گشتی، كە لەرابردودا زۆر كۆمپانیا و كاری بازرگانی گەورە قوتاربوبون لە باجدان، بەلام پێویست بو بە یاسای پەرلمان بیت نەك فەرمانی حكومەت.\n3- ئۆتۆمبیلی تایبەت لەسەر چ بنەمایەکی یاسای و لۆژیكی باجی بەسەردا دەسەپێنیت، ئەمە پیشهاتیكی مەترسیدارە ،سیاسەتی حكومەت رونە تەنها بە بارگرانی باری شانی هاوڵاتیان ئیدارەی قەیرانەكانی داوە، تائیستا باجیش بەپێی یاسای باجەكان و فەلسەفەی سەپاندنی باج لەسەر بنەمای روبح واتا قازانجە، لێرەدا ئۆتۆمبیلی كەسی قازانج و سەرچاوەی داهاتی لەكوێدایە، تا باجی بەسەردا بسەپێنرێت بۆیە پیویستە وەزیری دارایی، كە لە حیزبەكەی بەندەیە لوتف بفەرموی بەهیچ شێوەیەك هەنگاوی كرداری بۆجێبەجێكردنی نەنێت، پێویستە ببێتە رێگر لەبەرامبەر ئەم چەتە گەریە، لەگەلیدا ئەندام پەرلەمانەكان فشار بكەن بۆ هەلوەشاندنەوەی ئەم بریارە.\n4- لەهەموو پرنسیپێكی كارگیری و حكومرانیدا، كاتیك ئەنجومەنی وەزیران فەرمان دەردەكات بۆ سەرجەم بوار و وەزارەتەكان هیچ پێویست ناكات ئاماژە بە ناوی وەزارەتەكان بدرێت بۆ ئەو راسپاردانەی دەبێتە بریار، ناوهێنانی وەزارەتی دارایی بەو چەشنەی لەسەر راسپاردەی ئەوان فەرمان دەركراوە خویندنەوەی تر و بەدگومانی لێی دەڕوانرێت.\n5- لەهەموو وڵاتانی دنیا و لە بەعیراقیشەوە، بەپێی مادەی (28) لە دەستوری هەمیشەی عیراق كە هێزی پابەندكاری بۆ ئێمەش هەیە باج تەنها بە یاسا دەسەپێنرێت كاتیك دەلێت: "(ھیچ باجێک ناسەپێنرێ، ھەموار ناکرێ، کۆناکرێتەوە، لێ خۆشبونیشی بۆ ناکرێ، بەیاسایەک نەبێ لە پەرلەمانەوە).\nلێرەدا ئەمە پێشلكاری یاسای زەقەلەلایەن حكومەتەوە ئەنجام دەدەرێت، بەبێ گەڕاندنەوە و حساب نەكردن بۆ پەرلەمان و دەرچواندنی یاسای پەرلەمانی، ئەمەش دەرخەری ئەو راستیەیە پەرلەمان دەسەڵاتێكی پاشكۆ و بێ هەلوێست و فەرامۆشكراوە.\nیەكەم: هاوڵاتی و لایەنی زەرەرمەند و خاوەن بەرژەوەندی دەتوانن  لە دادگای كارگێڕی تانە، لە بڕیارەكانی حكومەت بدەن، ئەویش لە ڕێگەی داوایەكی تایبەتمەندەوە، كە بەداوای هەڵوەشانەوە (دعوی الالغا‌ء) ناسراوە، بۆهەلوەشانەوەی بریاری حكومەت كەمترین هەنگاوی عملی و داوا تۆماركراوە، بەشی زۆر هۆكارەكان بێ متمانەیە بەرامبەر دادگاكان.\nدووەم: پەرلەمان بە ئەركی خۆی هەستێت بە دیراسەت و پرۆژەی حكومەت، بەیاسای تایبەتمەند سیستەمی باج ریكبخرێتەوە، بەئامانجی زیاد كردنی سەرچاوەكانی داهات و ڕێگرتن لە هەڵاتن لە باج نەدان(تهرب من الضرائب) و نەدانی باج(امتناع)،پابەندكردنی حكومەتیش بە هەلوەشانەوەی بڕیارەكەی.


جاران، تایبەت پێش سەدەی بیست و یەکەم، کوردبون و کوردایەتی بەهایەکی ئێجگار پێرۆز و مەزنیان هەبو، سەردەمانێک بو کورد بەرامبەر درەندەیی دوژمنەکانی لە بەردەم دو بژاردەی سەرەکیدا بو: یا لە بەرەی میللەت و بێدەنگی یاخود بەرەی دوژمنان. ئەم دو بەرەیە خەسڵەت و ناسنەمەی تایبەت بە خۆیان هەبو، پێشمەرگە و تێکۆشەر و ئەوی تر خائین و جاش و بەکرێگیراو، هەر دو تەرەف بە وردەکاریەوە لای میللەت ناسراو بون و هەڵسەنگاندنی تایبەتیان بۆ دەکرا.\nلەم سەردەمەی باشوری کوردستان بەها و پرەنسیپەکان بەسەر یەکدا ترشاون و هەریسەیەکی سیاسی، حزبی، فکری و کۆمەڵایەتی بەرپابوە، بەتەنیشت ئەمەوە حوکمرانیش بوارێکی دروست و یاسایی نەخوڵقاندوە بۆ دابینکردنی حوکمی یاسا و دادپەروەری کۆمەڵایەتی و پاراستنی مافەکانی هاوڵاتی، ئیدیعاکردنیشیان بۆ سیستەمی دیموکراسی و پەرلەمان بریتیە لە دەسەڵاتی رەهای حزب و بنەماڵە و پێشێلکردنی مافەکانی هاوڵاتیان و کەمینەکان، ئاکامەکەی دروستبونی ئۆلیگارشی حزبی، بنەماڵەیی، ئابوری و جەمسەرە سەربازی و حزبیە بەهێزەکان.\nلەم کەش و هەوایەدا بەرەیەکی زۆر گەورە و بەرفراوانی هاوڵاتی و کادر و تێکۆشەر و رۆشنبیر و نوسەر کە بەشێکی گەورەیان خۆی لە ژیانی حزبایەتی دابریوە و ئیدیعای ئۆپزسیۆنبون و بەرەی نارازی دەکەن، ئەم تاقمانە لە دوای راگرتنی شەری ناوخۆ و دروستبونی بزوتنەوەی گۆڕان پێگەیەکی بەرچاویان لە ژیانی سیاسی و حوکمرانیدا دەستکەوت، بە گشتی رۆڵی بەرچاویان لە پرۆسەی سیاسی و مۆتۆربەکردنی چەمکی ئۆپزسیۆن و نارازی و میدیای ئازادا هەبوە.\nلە ئاکامدا بێئومێدی و خۆماتکردن و چاوەروانی یەخەی زۆربەی ئەو کەسایەتی و تاقم و گروپانەی بە خەستی گرتوە، سەرەرای ئەمەش شکستخواردو بون لە دۆزینەوەی هاوکێشەیەک کە زۆربەیان کۆبکاتەوە و لایەنی کەم خۆیان وەک ئۆپزسیۆنێکی تۆکمە ئامادەبکەن.\nهێزە ئیسلامیەکان و بزوتنەوەی گۆڕان شایستەی باوەر و متمانەی جدی نین بۆ گۆرانکاری، نەوەی نوێش سەرکەوتو نەبوە لە سەلماندنی نیەتی جدی بۆ گۆرانکاری، لە بۆشایی سیاسی و غەوغای پروپاگەندە و دروشم و کرداری پۆپۆلیستیدا و لە سایەی کێشەکانی یەکێتی و نەرمنواندنی پارتی پشتگیریەکی کاتی سنورداری نێو تاقمە نارازیەکانی بەدەست هێناوە، زیادە بۆ ئەمەش ئەم گرتبونەوەیە رەگ و ریشەی توند داکوتروای سیاسی و فکری نیە، بۆیە ئەستەمە ئومێدی جدی لەسەر هەڵبچێنرێت.\nئەمە ئەو واقیعەیە سۆشیاڵ میدیای بەو شێوەیەی لەم وتارەدا باسم کردوە ختوکەی ناراستەوخۆی دەسەڵات دەدات. ئەمە لە کاتێکدا هێزەکانی دەسەڵات درێغیان لە بواری سۆشیاڵ میدیادا نەکردوە و بە پارەی میللەت هەزاران سایت و پەیج و شتی تریان بۆ ئارایشتەکردنی خۆیان و ناشرینکردنی بەرامبەر خستونەتە گەر.


ستافێكی ژن ده‌چنه ئاسمان – Knwe.org\nسەرەکی » هەمەڕەنگ » ستافێكی ژن ده‌چنه ئاسمان\nئاژانسی فڕۆكه‌وانی‌و ئاسمانی ناسای ئه‌مریكا رایگه‌یاند، به‌هۆی كه‌موكووڕییه‌كه‌وه له وێستگه‌ی نێوده‌وڵه‌تی ئاسمانیدا، واده‌ی گه‌شتی ژنان بۆ بۆشایی ئاسمان‌و وێستگه نێوده‌وڵه‌تییه‌كه گۆڕانكاری به‌سه‌ردا هات‌و پێش خرا.\nگرنگی ئه‌م گه‌شته له‌وه‌دایه كه ستافه‌كه‌ی له دوو ژن پێكهاتووه ئه‌وانیش كریستینا كۆچ و جێسیكا میر، بڕیار بوو گه‌شته‌كه‌یان وێستگه‌ی نێوده‌وڵه‌تی ئاسمانی رۆژی دووشه‌ممه‌ی داهاتوو ده‌ست پێبكات، به‌ڵام كێشه‌یه‌ك له وێستگه‌كه‌دا دروست بوو، له‌به‌ر ئه‌وه به ناچاری گه‌شته‌كه‌یان پێش خرا.\nوێستگه‌ی نێوده‌وڵه‌تی ئاسمانی به شێوه‌یه‌كی كوتوپڕ یه‌كه‌ی وزه‌كه‌ی له‌كار كه‌وت‌و ئێستا ستافی ژنان ده‌بێت له گه‌شته‌كه‌یاندا پاترییه له‌كاركه‌وتووه‌كان بگۆڕن به پاتری تازه.\nوێستگه‌ی ئاسمانی نێوده‌وڵه‌تی تا ئێستا پێشكه‌وتووترین پڕۆژه‌ی ئاسمانی مرۆڤه‌و له رووی تێچوونیشه‌وه گرانترین پڕۆژه‌یه.


هەل و دەرفەتەکان - HÎNBÛN\nHome/هەل و دەرفەتەکان\nهەل و دەرفەتەکانMarieCarstens2021-01-14T13:20:27+01:00\nخوول و گرووپە (فێرکاری) بەردەوامەکان\nبەرچایی پێکەوەیی لەگەڵ ژنانی لە هەموو جیهانەوە\nسمینارەکان & خوولەکانی فێربوون – حەز ئەکەن شتی نوێ فێر بن یان ئەزموون بکەن؟\nپاڵپشتی لە HÎNBÛN و هاوکاریکردن\nدوای راوێژ لە بواری جۆراوجۆردا، بەشی پەردەوەردە دووهەم بواری مەزنی چالاکی رێکخراوەکەیە.\nئەم بەشە ئاڵووگۆڕی زانیاری، بۆنە و رووداوەکان، گەشتی تایبەت بۆ ناساندی شار و مۆزەخانەکان تا رێنوێنی پێویست بۆ دۆزینەوە کار لە خۆ ئەگرێت. بۆ زانیاری وردتر لە بارەوە بەشی „Highlight“ هەڵبژێرن.\nHÎNBÛN لەم بەشەدا سەرەتا کۆمەڵێک زانیاری لە سەر ئەم بوارانەی خوارەوە بە زمانی دایکی پێشکەش دەکات:\nسەبارەت بە بەراوەرد و بە فەرمی ناسینی بڕوانامەی خوێندن\nبازاری کار (تایبەت بەو کار و پیشەی بە/بێ بەڵگەی بە فەرمی کراوی)\nکاری پارە وەقت و کاری بچووک\nبەرنامەی پشتیوانی لە لایەن ناوەندی کار Arbeitsagenturen و بەشی بەرێوەبەری پێگەیاندن Weiterbildungsträger\nخوولەکانی زمانی ئاڵمانی لە ئاستی سەرەتایی خوێندن و نووسینەوە تا ئاستی فێربوونی زمان بۆ کارکردن.\nئامادەکردنی داخوازی کار، خۆئامادە کردن بۆ دیمانە لەگەڵ خاوەن کار، بەتایبەتی پێوەندیدار بە رێنوێنی و رێوشوێنەکانی ناوەندی کار (Jobcenter)\nمەبەستی سەرەکی لێرەدا پشتیوانی لە ژنانە، بۆ ئەوەی رێگای خۆیان لە دونیاری کار و پیشەدا بدۆزنەوە. لێرەدا هەوڵ ئەدرێت لێهاتوویی ژنان بە پێی ئەزموونەکای کاری، تاکە کەسی ئەوان و هەروەها ئاستی تواناییەکانیان دیاری بکرێت. حەز و خۆزگەکانیان بۆ کاری دڵخواز لە بەرچاو ئەگیرێت و بە پێی تواناش هەوڵ ئەدرێ وەدیبهێنرێت. ئاستی ئەم پشتگیریە لەگەڵ ئێوە هەنگاو بە هەنگاو ئەگۆڕێ و گەشە دەکا. پێکەوە لەگەڵ هاوکارەکانماندا هەوڵ ئەدەین ئەم ئەزمون و ئاکامانە لە بەرنامەکانماندا رەنگ بداتەوە و بگونجێندرێن و جارێکیتر دایانبرێژینەوە.\nبە پیی ئەزمون ژنان رێگری و لەمپەری زۆریان لە بەردەم دایە، لەوانە وەکوو:\nزەختی دەروونی، ترس، ئاستی لاوازی زمان، شارەزایی کەم، نەبوونی بڕوانامەی خوێندن یان خۆ بە فەرمی نەناسینی بەڵگەکانیان و هەروەها ئەگەری ئەوەی بە هۆی تەمەنەوە چیتر نەتوانن بۆ چەند ساڵ بچنە دەورەی پەروەردە و فێرکاریەوە. لێرەوە بە تایبەت ئەو ژنانە زیاتر تووشی کێشە و ئەستەم دێن کە منداڵ دار و تەنیا باڵن. لەوانەیە ئەم کەسانە بە هۆی نەبوونی کەسێک کە ئاگای لە مناڵەکەیان بێت نەتوانن بچن لە کاتێکی دیاریکراودا دەوام بکەن، یان خۆ خاوەنکار ئامادە نەبێت لە کارێک دا کە بۆ بارودۆخی ئەو و کات و ساتی ئەو گونجاوبێت، دایبمەزرێنێت.\nلێرەدا ئەبێ کۆمەڵگا، خاوەن کار و سیاسەت دانەرەکان ئاورێکی جدی لە دایک یان باوکە تەنیاکا بدەنەوە، کە تا دێ و رێژەیان زیاتر ئەبێ.\nلە یەکەم چوارشەممەی هەر مانگێک بەرچایی یان نانی بەیانی لە گەڵ ژنان کاتژمێر 10 بەرێوەدەچێت و دەرگا بۆ هەموو ژنان بێ جیاوازی زێد و وڵاتیانەوە ئاواڵایە.\nپێکەوە دووان “فێربوونی نوێ”\nگفت و گۆی گرووپی بە ناوی “فێربوونی نوێ” کەشێکی ئارام بۆ ژنانی کۆچبەر دەرەخسێنێت کە خۆیان ئاست و خێرایی قسە کردنی بە زمانی ئاڵمانی هەڵبژێرن و تەیدا قسە کردن لە سەر ژیانی رۆژانە بە ئاڵمانی فێر ببن. ژنان بەو جۆرەی خۆیان حەز ئەکەن ژیاننامەی خۆیان ئەنرخێنن، ئەتوانن باس لە دۆخی ژیانی خۆیان بکەن، بەرانبەر بە ژیانی کۆمەڵایەتی ئێستایان زیاتر بکرێنەوە و لە گەڵ یەکتر بکەونە راگۆڕینەوە وبەم چەشنە یەکتر بە هێزتر بکەن.\nئەمانەش زۆری لە رێگای کاری هەستیاری بەرێوەبەرانی فێرگەی زمانەوە بەدی ئەهێنرێ کە بە دڵسۆزی و وەفادارییەوە متمانەوە ژنانی بەشدار بوو بە دەست دێنن. ژنان بە هۆی ئەم کۆبوونە و یەکتر بینینانەوە بەراستی شتی “نوێ فێر بن”.\nئەم گرووپە هەموو سێ شەممەیەک کاتژمێر 10:00 – 12:00 و پێنج شەممەیەک 10:30 – 12:30 چاویان بە یەک ئەکەوێت.\nبۆ ناونووسی کردن پێوەندی بەم ژوومارە تەلەفوونەوە بکەن:030 336 66 61\nکۆبونەوەی ژنان ” گرووپی Rosa”\nلە ٣٥مین ساڵیادی HÎNBÛN دا ئەم گرووپە لە چاوتروکانێکدا ناوی “گرووپی Rosa”ی بۆ خۆی هەڵبژارد. ئەم ناوە بە دڵنیاییەوە لە بەر رەنگی پەمەیی یان جل و بەرگی پەمەیی بۆ کچان و ژنان دانەندراوە، بەڵکوو مەبەست بوێری و ئازایەتی ئەو ژانانەیە، کە رووبەڕوی کڵیشە و بیرە داخراوەکان بوونەتەوە. ئەم گرووپە بانگهێشتی گشت ژنان بە هەر بنچینە و لە هەروڵاتێکەوە بۆ هاوکاری دەکات.\nگرووپ هەموو پێنج شەممەیەک کاتژمێر 13:00 کۆدەبێتەوە.\nبۆ ناونووسی کردن پێوەندی بەم ژوومارە تەلەفوونەوە بکەن: 030 336 66 61\nگرووپی فێربوونی زمانی ئاڵمان بۆ دایکان و ساواکانیان (0-2 ساڵان)\nژنانی پەنابەر لەگەڵ ئەوەی چاویان بەسەر مناڵەکانیانەوەیە ئەشتوانن وشە و رەستەی نوێی ئاڵمانی فێر ببن و لەگەڵ ژنانیتر پێکەوە راهێنانی قسەکردن بە ئاڵمانی بۆ کەڵک وەرگرتنی لە ژیانی رۆژانەیان بکەن.\nئەم گرووپە هەموو دووشەممەیەک کاتژمێر 9:30 – 11:00 و پێنج شەممەیەک 11:30 – 13:00 کۆدەبێتەوە.\nئەم خوولە لە ئێستادا بە شێوازی ئۆنلاین بەرێوە دەچێت: هەموو سێشەممەیەک کاتژمێر 10:00 – 11:30.\nHÎNBÛN چاوێک بە سەر بەشێکی زۆری وۆرکشۆپ و خوولەکانی فێرکاریدا دەخشێنێتەوە. زۆرتر ئەو بابەتانە کاریان لە سەر کراوە کە پێوەندیدار بە پرسە کۆمەڵایەتییەکان بووو و پێویستیش بووە لە گرووپێکدا و بەکاتی زۆر و هەوڵی زۆرەوە بەرێوە بچن. بۆ ئەو مەبەستەش زۆر ئامێر و کەرەستەی پێوەندی بە کار هاتوون. بەتایبەتی بەشی هونەری بە فۆرمە جۆراوجۆرەکانەوە دەوری بەرچاو و بەکەڵکیان گێڕاوە.\nبۆ وێنە :\nخولی وێنەکێشان بۆ منداڵان و مێرمنداڵان لە ژێر ناوی ” من چی لە لە سەر زێدی دایک و باوکم ئەزانم” بە هاوکاری ناوەندی Kunstbastion Zitadelle لە شپانداو.\nدرووست کردنی جل و بەرگی کوردی بە کاغەز و پاشان نمایشت کردنی.\nگەشتی وێنەکێشان و دواتر پیشانگایک بە ناوی “بێرلین، نیشتمانی نوێی من”\nخولی وێنە کێشان بۆ ژنان لە ژێر ناوی “بێرلین بۆ من …”. ژنان وێنەی ئەو شتانەی لە بێرلین بە دڵیان بوو یان خۆ بێرلینی لای ئەوان تایبەت کردووە لە ژێر راهێنانی تراپیستی هونەری تانیا تسویک دا ئەکێشایەوە.\nخولی فێرکاری بۆ درووست کردن و کێشانەوەی هێڵکاری بە هاو کاری کۆمەڵی هونەرمەندان لە migrantas.org، “ژنانی کۆچبەر لە بێرلین”\nبە تووندووتیژی ناو ماڵ بە هاوکاری کۆمەڵی هونەرمەندان migrantas.org.\nHÎNBÛN سمینارەکانی بۆ ژنانی هاوکاری و هەروەها بۆ ئەو ژنانەشی سەردانمان دەکەن، بەرێوەدەبات. ئەم سمینارانە لە دەرەوەی کەشە باو و ئاساییەکانەوە بەرێوە دەچن بۆ ئەوەی کە کاریگەرییەکانی ژیانی رۆژانە بڕەوێننەوە و پێکەوە بابەتە جۆراوجۆرەکان تاوتوێ بکەن و بەم هۆیەوە زیاتر لەو شتە نوێیانەی فێری بوون قووڵتری ببنەوە.\nباغچەی نێوان کلتوری Interkultureller Garten\nئێمە هەموو رۆژانی هەینی کاتژمێر 15:00 تا 18:00 دەچینە باغچەی فرە کلتوری سەر بەSOS Kinderdorf e.V., لە Gatowerstr. 199, 14089 Berlin Spandau\nلە کەش و هەوای خۆشدا لە باغچەی نێوان کلتوری بەرێوە دەچێت و کاتێکیش کەش و هەوا گونجاو نەبێت لە ناوەندی فێرکاری هەر ئەو شوێنە کۆدەبینەوە.\nپێشتر لە HÎNBÛN هەموو هەینیەک کاتژمێر 14:00 یەک دەگرین\nتکایە ناوی خۆتان لای کوردستان ئەسەد تۆمار بکەن!\nتکایە لە بیرتان بێت\nبە رۆژکراوی کرۆنا\nتکایە ئاگادار بن، کە راوێژی تاکە کەسی لە ئێستادا بە داخەوە زۆر سنووردارە. بۆیە تکاتان لیدەکەن کە حەتمەن پێشتر دەبێ وادەی تایبەتی وەربگرن و لە گەڵ بەشی پێوەندیدار دا لە پێوەندیدا ببن.\nپێوەندیمان پێوە بگرن.


سەرکردەیەکى بەدر هۆشدارى دەداتە تورکیا و داواى چوونە دەرەوەى هێزەکانى دەکات لە عێراق\n2021.06.17 - 09:31\nسەرکردەیەکى ڕێکخراوى بەدر داواى چوونە دەرەوەى سەرجەم هێزە بیانیەکان دەکات و لەو بڕوایەدایە، زۆر لایەن گرەو لەسەر عێراق دەکەن و تورکیا بەشێوەیەکى ئاشتیانە بچێتە دەرەوە باشترە.\nمحەمەد بەیانى سەرکردە لە ڕێکخراوى بەدر (17ى حوزەیرانى 2021) بە ناوەندى هەواڵى نیشتمانى عێراقى وتووە، پێویستە داواى چونە دەرەوەى سەرجەم هێزە ناعێراقییەکان بکرێت و تەنها داواى دەرچوونى هێزەکانى ئەمریکا نەکرێت.\nئاماژەى بەوەشداوە، چەندین وڵات لە عێراقدا هەن جا هەواڵگرییەکانیان بێت یاخود بنکەکانیان، زۆرێک گرەو لەسەر دابەشبوونى عێراق دەکەن، هیواخوازین تورکیاى دراوسێ و هاوڕێمان کە بەرژەوەندى هاوبەشمان بەیەکەوە هەیە، بارودۆخى عێراق لەبەرچاو بگرێت و بکشێتەوە.\nبەیاتى دەشڵێت، زیاتر لە 30 ساڵە تورکیا بیانووى بوونى پارتى کرێکارانى کوردستانى هەیە لەسەر خاکى عێراق، کاتێک عێراق بەهێز و بەتوانا دەبێت خاڵ لەسەر دێڕەکان دادەنێت، بەڵام پێویستە تورکیا بە ئاشتیانە بچێتە دەرەوە.\nئەنجومەنى باڵاى دادوەریى راگەیەندراوێکى لەبارەى ئازادکردنى سەرکردەیەکى حەشد بڵاوکردەوە\n2021.06.09 - 18:19\nئەردۆغان کوشتنى سەرکردەیەکى گەورەى پەکەکەى ڕاگەیاند\n2021.06.06 - 18:46\nبەدر داواى ئاشکراکردنى ڕاستییەکانى هاتنە ناوەوەى سوپاى تورکیا دەکات\n2021.06.19 - 19:26\nنەتەوە یەکگرتووەکان هۆشدارى لە پەتایەکى جیاواز دەدات\n2021.06.19 - 22:18\nکشتوکاڵ لە بەردەوامى بەرزبونەوەى نرخى مریشک و هێلکە هۆشدارى دەدات\n2021.06.17 - 11:44\nسکچوون لە سلێمانى سێ هێندە زیادیکردووە و هۆشدارى لە کۆلێراش دەدرێت\n2021.06.09 - 13:37\nهۆشدارى لە نامەیەک دەدرێت کە لە واتسئەپ و مەسنجەر بڵاوبوونەتەوە ’تایبەتە بە کۆکا کۆلا’\n2021.06.07 - 09:06\nحکومەتی هەرێم وەڵامی گروپێکی چەکداریی شیعە دەداتەوە\n2021.06.30 - 09:37\nپەلەکردن لە یەکخستنەوەی هێزی پێشمەرگە بۆ شەڕی پەکەکەیە؟.. فەرماندەیەک وەڵام دەداتەوە\n2021.06.26 - 22:12\n2021.06.22 - 19:31\nتوێژینەوەیەکى نوێ مژدە دەداتە ئەوانەى یەک ژەمى ڤاکسینیان وەرگرتووە\n2021.06.19 - 23:41


2019-08-07 [04:51 AM]\nبازاڕەكانی جیھان لەوەتەی ١٠ساڵی رابردوەوە تاوەكو ئێستا، رووبەرووی مەترسیدارترین قۆناخی دارایی بوونەتەوە.\nشارەزایانی ئابووری رایدەگەیەنن، بازارەكانی جیھان بە مەترسیدارترین قۆناخی داراییدا تێدەپەڕن، بەجۆرێك لە ساڵی ٢٠٠٩ـەوە هەتا ئێستا بەو جۆرە نەبووە. ئەمەش ھاوكاتە لەگەل ئەو نیگەرانییەی كە لەلایەن وەبەرھێنەرانەوە دروستبووە سەبارەت بەو جەنگە بازرگانییەی كە لە نێوان ئەمەریكا و چیندا ھەیە.\nلە دوایین مامەلەكانی بازاردا، زۆربەی زۆری بورسەكانی جیھان دووچاری داكەوتنی بەرچاو بوونەوە، شارەزایانی ئابووریش دەڵێن، ئەگەر بێت و ناۆكییەكانی نێوان ئەم دوو وڵاتە بەم شێوەیە بەردەوام بێت، بازارەكانی جیھان رووبەرووی گەورەترین مەترسیی ئابووری دەبێتەوە.\nئەم هەواڵە 9739جار خوێندراوەتەوە


حەزم لە پیاوی توركە!!! – پەڕە 25 – Knwe.org\nسەرەکی » وتار » شیلان ده‌رگه‌ڵه‌یی » حەزم لە پیاوی توركە!!!پەڕە 25\nحەزم لە پیاوی توركە!!!\nهەندێك كەناڵی كوردی هەیە تا ئێستا بە ڕێككەوتیش بەسەریاندا تێپەڕ نەبووم لە ماڵەكەی خۆم، یان لە ماڵان بەرچاوم كەوتووبێت، یان لە فەیس بووك جارجارە شتەكانیان بڵاودەكرێنەوە و دەزانم ئەوانەش هەن.\nهەندێك لەوانە لەبەر بێ بەرنامەیی و هەندێكیش بەمەبەست بۆ جێبەجێكردنی ئەجێندای دوژمنان كار لەسەر تێكدانی ڕەوشت و شیرازەی خێزانی كورد و كلتووری كورد دەكەن. هەندێكجاریش پلاری سیاسیە و دەیهاوێژن.\nلە كوردستان كەم ماڵ هەبوو گەورە و بچووك بەدیار دراما توركیەكانەوە تا بەری بەیان دانەنیشن، بێ ئەوەی ڕەچاوی ڕوداو و هەڵسوكەوت و دەستەواژەی نەشیاوی دراماكان بۆ تەمەنی مناڵەكانیان بکەن، لەگەڵ خۆیان دایاندەنێن.\nزۆرجار مناڵێكی هەشت ساڵانم دیوە، نیگەران بووە لەوەی دوو خۆشەویستەكە لەیەك تووڕە بوون، یان کە كوڕێكە حەزی لە مامۆژنی خۆی كردووە\nكەی ئەوە لە كۆمەڵگای ئێمەدا هەبووە و كەی ئاسایی بووە بەلامانەوە؟!\nئەمشەو ڤیدیۆیەكم بینی لە فەیس بووك، ڕاپرسی پێشكەشكارێک كوڕێكی ( مهرج) ئاسا لە كەناڵێکی كوردی لە كۆمەڵێك كچی دەپرسێی:\nحەزت لە پیاوی كام وڵاتە؟\nپیاوی تورك، چونکە ئەكتەری جوانن و جوان نواندن دەكەن!\nبزانە درامای توركی چ كاریگەرییەكی لەسەر كچ و ژنی كورد هەیە، بێ ئەوەی له‌و كۆمه‌ڵگه‌یه ژیابێ و له دۆخی ژیانی ئاسایی خه‌ڵك و پیاوی ئه‌وێ شاره‌زابێت، بە دراماكانیان دەخەڵەتێ و ده‌كوێته ژێر كاریگه‌ریی فانتازیا و چیرۆكی خه‌یاڵی توركان و كاراكتەری دراماكان بە پیاوی خەونەكانی دەزانێ!\nئافەرین كچی زانكۆ بۆ بیركردنەوە و حەزی سەیرت. كه به‌شێكی ئه‌م حاڵه‌ته په‌یوه‌سته به نائاگایی تاك و لاوی كۆمه‌ڵگای كوردی له‌م رۆژگاره، كه دراما ده‌كاته سه‌رچاوه‌ی هه‌ره سه‌ره‌كی دنیابینی و روانین له ژیانی كۆمه‌ڵگای مرۆڤایه‌تی له وڵاتانی دوور و نزیك. ئه‌وه‌ی تریشی كه پشكی شێره له‌و شێواندنی دنیابینی گه‌نج و ته‌واوی تاكی كۆمه‌ڵگای كوردی به‌ر ئه‌و جۆره كه‌ناڵانه ده‌كه‌وێت كه چەواشەكارانە و خیانەتكارانە و لادەرانه‌كان خزمه‌ت به جوانكردنی دوژمنان ده‌كه‌ن و ماكیاژێكی ناته‌ندروست بۆ دیارده ناشرینه‌كانی كۆمه‌ڵگاكانی وڵاتانی دوژمن ده‌كه‌ن و وه‌ك دنیایه‌كی پڕ جوانی نمایشیان ده‌كه‌ن. داوه‌شێن ئه‌وانه‌ی به مه‌به‌ست خزمه‌تی دوژمن ده‌كه‌ن. كۆمەڵگای كورد هەر ئێوەی كەمبوو كوتكی خۆی لێ بوەشێنێ، ئێوەش تەواوتانكرد.\n546 جار بینراوە


سیاسەتی تایبەتێتی | WordPress.org وۆردپرێس بەکوردی\nWordPress.org هەروەها هەڵدەستێ بە کۆکردنەوەی زانیارییە ڕاستییەکانی ناسینەوەی کەسێتی وەک ناونیشانەکانی پڕۆتۆکۆڵی ئینتەرنێت(IP). WordPress.org ناونیشانەکانی IP بەکارناهێنێ بۆ ناسینەوەی سەردانیکەرانی، هەرچەندە، ئەو جۆرە زانیارییانە ناخاتەڕوو، جگە لەوە لە ژێر هەمان مەرج و دۆخدا زانیارییەکانی ناسینەوەی کەسێتی بەکاردەهێنێ و دەیخاتەڕوو، وەک باسکراوە لە خوارەوە.\nکۆکردنەوە لە زانیارییەکانی ناسینەوەی کەسێتی\nپاراستنی زانیارییە بڕواپێکراوەکانی ناسینەوەی کەسێتی\nبەکار‌هێنانی زانیاری تاکەکەسی\nئێمە پشت دەبەستین بەیەکێک یان زیاتر لەم مەرجە چارەسەرییانەی خوارەوە:\nسوودە یاسایەکانمان بۆ گەیاندانی زانیاری بە شێوەیەکی کاریگەر و خزمەتگوزاریەکانمان بە تۆ؛\nڕەزامەندبوونە ڕاشکاوەکە کە پێشکەشت کردووە؛\nدەستپێگەشتن بە داتا\nهه‌ژماری WordPress.org ده‌توانرێت ده‌ستكاری بكرێت به په‌یڕه‌وكردنی ئه‌م هه‌نگاوانه:\nسەردانی https://login.wordpress.org/ بکە, و ناوی بەکارهێنەرو تێپەڕەوشەکەت بنوسە.\nدەگوازرێیتەوە بۆ https://profiles.wordpress.org/your_username.\nکرتە لەسەر “دەستکاری” تەنیشت ناوی بەکارهێنەرت بکە.\nئەگەر ئارەزوو دەکەیت بۆ داخوازی دەستگەیشتن بەزانیاریی هەژمارەکەت، تکایە ئەم هەنگاوانەی خوارەوە بگرەبەر:\nسەردانی https://wordpress.org/about/privacy/data-export-request/ بکە.\nکرتە بکە “قبوڵکردنی ڕوونکردنەوە لەگەڵ هەناردەکردنی داخوازی”.\nتێنینی: ئەگەر تۆ هەژمارێکی WP.org هەیە، ئەوە داواکراوە بچیتەژوورەوە بۆ ئەوەی هەژمارەکەت پەیوەست بکەیت بەداخوازییەکەتەوە.\nWordPress.org زانیارییە کەسییەکان ناسڕێتەوە لە ڕووداوتۆمارگه‌ریەکان و تۆمارکراوەکان کە پێویستن بۆ کارپێکردن، گەشە پێدان، یان لە ئەرشیفەکانی پڕۆژەی سەرچاوەکراوەی وۆردپرێس.\nWordPress.org لەوانەیە زانیارییەکانی بەژداربووانی وۆردکامپ لای خۆی بپارێزێ بۆ ماوەی 3 ساڵ بۆ جێ پء هەڵگرتنی باشتر و گرتنە خۆی گەشەکردنی کۆمەڵگا، وە پاشان خۆکارانە زانیارییە نابنچینەییەکان دەسڕێتەوە کە کۆکراوەتەوە لەکاتی تۆمارکردندا. ناو و ناونیشانی نامەی ئەلکترۆنی دەمێننەوە تا کاتێکی نادیار، بۆ پاراستنی تواناکانمان بۆ وەڵامدانەوەی پەیامە هۆشیارییەکان.\nکاتێک سڕینەوە داواکرا یان بەهەرجۆرێک پێویست بوو، ئێمە زانیارییەکان نەناسراو دەکەین لە بابەتاکان و/یان زانیارییەکانیان دەسڕینەوە لە دەستپێگەیشتنی گشتی ماڵپەڕەکان ئەگەر سڕینەوەی زانیارییەکان سیستەمە بنچینەییەکان تێکبشکێنێ یان زیان بدات لە ڕووداوتۆمارگه‌ری و تۆمارکراوە پێویستەکان بۆ کارپێکردن، گەشەپێدان، یان لە تۆمارە ئەرشیفییەکانی پڕۆژەی سەرچاوەکراوەی وۆردپرێس.\nئەگەر دەخوازیت بۆ داواکردنی سڕینەوەی هەژمارەکەت و زانیارییە پەیوەستکراوەکانی، تکایە ئەم هەنگاوانەی خوارە بگرە بەر:\nسەردانی https://wordpress.org/about/privacy/data-erasure-request/ بکە.\nکرتە بکە “قبوڵکردنی ڕوونکردنەوەکە لەگەڵ سڕینەوەی یەکجاری هەژمارەکەت”.\nمافەکانی پەیوەندیدار بە زانیارییەکانت\nتۆ لەوانەیە مافی دیاریکراوت هەبێ لەژێر یاسای پاراستنی زانیارییدا کە پەیوەندی هەیە بەو زانیارییە کەسییانەی دەربارەی تۆ هەڵمان گرتووە. بەتایبەتی، لەوانەیە مافێکت هەبێ بۆ:\nداوای لەبەرگیراوەیەک بکە لە زانیارییە کەسییەکانت کە ئێمە دەربارەی تۆ هەڵمانگرتووە؛\nداوا بکە کە ئێمە ئەو زانیارییە کەسیانە نوێبکەینەوە کە دەربارەی تۆ هەڵمان گرتوون، یان یەک بە یەک ئەو زانیارییە کەسیانە ڕاست بکەرەوە کە وابیردەکەیتەوە ناڕاستن یان تەواو نەکراون؛\nداوابکە ئێمە هەڵبستین بە سڕینەوەی ئەو زانیارییە کەسیانەی دەربارەی تۆ هەڵمان گرتووە لە سیستەمەکانەوە، یان سنور بۆ ئەو ڕیگایانە دابنێ کە ئێمە ئەو جۆرە زانیارییە کەسیانەی لە ڕێوە بەکاردەهێنین(بۆ زانیاری لەسەر سڕینەوە لە ئەرشیفەکانەوە، سەیری بەشی “زانیارییە کەسییە ماوەکان” بکە)؛\nناڕەزای دەرببڕە بۆ کارکردنمان لەسەر زانیارییە کەسیەکانت؛ و/یان\nڕەزامەندیت بکشێنەرەوە بۆ کارکردنمان لەسەر زانیارییە کەسییەکانت( بۆ ئەو بوارەی کە ئەم جۆرە کارکردنانە لەسەری بنیادنراون کە ڕەزامەندییە و رەزامەندیش تاکە بنچینەی ڕێگەپێدراوە ۆ کارکردن).\nئەگەر حەزدەکەیت بۆ ئەم مافانەت بەسەردابچەسپێ یان تێبگەیت ئاخۆ ئەم مافانە جێبەجێ دەکرێ بۆتۆ، تکایە بەدوای ڕێنماییەکاندا بڕۆ لە کۆتایی ئەم دەقی تایبەتێتییە.\nبەستەرەکانی لایەنی سێیەم\nماڵپەڕەکانمان لەوانەیە بەستەری ماڵپەڕی تر لەخۆبگرێت کە دابینکراوە لەلایەن لایەنی سێیەم نەک لەژێر کۆنتڕۆڵی ئێمە. کاتێک بەدوای بەستەرێکدا دەڕۆیت و زانیاری دەدەیت بەدەست لایەنی سێهەم، تکایە ئاگاداربە کە ئێمە بەرپرسییار نین دەربارەی ئەو ئەو زانییارییانەی کۆکراوەتەوە لەلایەن ئەو لایەنی سێهەمەوە. ئەم ڕامیارییەتی تایبەتێتییە تەنها جێبەجێ دەکرێ بۆ ئەو ماڵپەڕانەی کە ڕیزکراون لەسەرەتای ئەم بەڵگەنامەیەوە، بۆیە کاتێک سەردانی ماڵپەڕێکی تر دەکەیت، هەتاکو کاتێک کرتە دەکەیتە سەر بەستەرێک کە بڵاوکراوەتەوە لەسەر WordPress.org، تۆ پێویستە ڕامیارییەتی تایبەتێتی خۆیان بخوێنیتەوە.\nWordPress.org لەوانەیە ئامارەکان کۆبکاتەوە دەربارەی ڕەوشی سەردانیکەرەکانی بۆ ماڵپەڕەکانی. بۆ نموونە، WordPress.org لەوانەیە ئەوە پێشان بدات کە چەندجار وەشانێکی دیاریکراوی وۆردپرێس داگیراوە، یان بڵێ کە کام پێوەکراوە بەناوبانگترینە، لەسەر بنچینەی زانیارییە کۆکراوەکان لەلایەن api.wordpress.org، خزمەتگوزارییەکی وێب کە بەکاردێ لەلایەن دامەزراندەنەکانی وۆردپرێسەوە بۆ پشکنین بۆ وەشانە نوێیەکانی وۆردپرێس و پێوەکراوەکانی. هەرچەندە، WordPress.org زانیارییەکانی ناسینەوەی کەسێتی ناخاتەڕوو جگە لەوەی باسکراوە لەم ڕامیارییەتەدا.\nلەگەڵ ئەوەشدا، زانیاریی دەربارەی ئەوەی چۆن تۆ ماڵپەڕەکەمان بەکاردەهێنی بەشێوەیەکی خۆکارانە کۆدەکرێتەوە بەبەکارهێنانی “شەکرۆکەکان”. شەکرۆکەکان پەڕگەی دەقیین لەسەر کۆمپیوتەرەکەت دانراون بۆ کۆکردنەوەی زانییارییە تۆمارکراوە پێوانیەییەکانی ئینتەرنێت و زانیاریی خەسڵەتەکانی سەردانیکەر. ئەم زانییارییە بەکاردێ بۆ جێ پێ هەڵگرتنی سەردانیکەر کە ماڵپەڕەکە بەکاردەهێنێ وە بۆ کۆکردنەوەی ڕاپۆرتە ئامارییەکان لەسەر چالاکییەکانی ماڵپەڕ.\nتکایە سەیری سیاسەتی شەکرۆکەی ئێمە بۆ زانیاری زیاتر لەبارەی چی شەکرۆکەیەک کۆکراوەتەوە لەسەر WordPress.org بکە.\nگۆڕانکارییەکانی ڕامیارییەتی تایبەتێتی\nسەرەڕای ئەوەی زۆربەی گۆڕانکارییەکان بچوکن، لەوانەیە WordPress.org هەڵبستێ بە گۆڕینی ڕامیارییەتی تایبەتێتی و وریاکردنەوەکانی لە کاتێکەوە بۆ کاتێکی تر. WordPress.org هانی سەردانیکەرەکان دەدات زوو زوو سەردانی ئەم پەڕەیە بکات بۆ هەر گۆڕانکارییەک لە ڕامیارییەتی تایبەتێتیان. تۆ بەبەردەوامی ئەم ماڵپەڕە بەکاردێنی لەدوای هەر گۆڕانکارییەک لە ڕامیارییەتی تایبەتێتی و ڕەزامەندییتان وەردەگرێ بۆ وەها گۆڕانکارییەک.


بەردەوامیی شەڕی نێوان هێزەکانی ڕۆژاوای کوردستان و تێرۆریستانی داعش – کوردستان و کورد\nماوەی ٣ ڕۆژە شەڕ و ئاڵۆزییەکانی نێوان هێزەکانی ڕۆژاوای کوردستان و تێرۆریستانی گرووپی تێرۆریستیی داعش بەردەوامە و ژمارەیەک لە هێزەکانی ڕۆژاوا شەهید بوون.\nبەپێی ڕاپۆرتی هەواڵدەرییەکانی ڕۆژاوای کوردستان؛ ڕۆژی هەینی هێرشی تێرۆریستانی گرووپی تێرۆریستیی داعش بۆ دەستەبەرکردنی هەلی هەڵاتن بۆ گیراوانی ئەو گرووپە تێرۆریستییە کە لەلایەن هێزەکانی ڕۆژاوای کوردستانەوە گیراون، لەلایەن هێزەکانی ڕۆژاوای کوردستانەوە بەرپەرچ دراوەتەوە و کۆمەڵێک لە تێرۆریستیانی داعش کوژراون؛ هەروەها لە هەینییەوە تاکوو ئێستا بەردەوام هێرشەکانی ئەو گرووپە تێرۆریستییە بۆسەر ڕۆژاوا بەردەوامە.\nڕۆژی یەكشەممە، ٣ی ڕێبەندانی ١٤٠٠ هەتاوی، هێزەکانی سووریەی دێموکراتیک (هەسەدە) ڕایگەیاند: “لە ئەنجامی ڕووبەڕووبوونەوەی چەتەکانی داعش ١٧ کەس لە هێزەکانی ئاسایشی ناوخۆ و کارمەندی دەزگا خزمەتگوزارییەکان شەهید بوون و ٢٣ شەڕڤانیش لە کاتی بەرپەرچدانەوەی هێرشی چەتەکانی داعش بۆسەر بەندیخانەی پیشەسازی بریندار بوون”.\nهەر لەم پێوەندییەدا ژێنێڕاڵ “مەزڵووم کۆبانێ”، فەرماندەی گشتیی هەسەدە لە لاپەرەی تویتێری خۆی ڕایگەیاندووە؛ هێزەکانیان بە هاوکاریی هاوپەیمانیی نێودەوڵەتی، سەرجەم ھەڵاتووەکانی گرتووخانەی “غوێران” لە کانتۆنی حەسەکەیان گرتووەتەوە.\nژێنڕاڵ کۆبانێ، ئاماژەی بەوەش داوە کە ئەم هێرشانەی تێرۆریستانی داعش بە پاڵپشتی و هاوکاریی هێزێکی نێودەوڵەتی بووە، بەڵام ناوی ئەو هێز و لایەنە نێودەوڵەتییەی نەبرد.\nتاگی بابەت: داعشکوردستان


عیماد عەلی : ئەوەی تێکیداوە ناتوانێت چاکی بکاتەوە . – WTARIKURD\nعیماد عەلی : ئەوەی تێکیداوە ناتوانێت چاکی بکاتەوە .\nرۆژ نیە باسی گەندەڵی و نالەباری وەزعی سیاسی و ئابووری کوردستان لەلایەن ئەو کەسانەوە نەبیستین کە بە خۆیان بەشداری کارای یەک لە دوای یەکەکانی حکومەت و دەسەڵاتی کوردستان بوون و، باش دەزانن کە ئەم بارودۆخە بەرهەمی دەستی ئەوانە نەک کەسانی تر . ئەوە باسی سەرکردایەتی هەردوو حزبی دەسەڵاتدار هەر مەکە ، رۆژ نیە یەکێکیان لە میدیاکانەوە لێدوان نەدات و باس لە بارودۆخەکە نەکات و ، وەک چۆن خەڵک باس دەکات، ئەویش بگرە زیاتر رەخنە دەگرێت و ، ئەویش زۆر زیارتیش لێی دەدوێت و وەک ئەوەی خۆی و حزبەکەشی لەراپەرینەوە ئۆپۆزسیۆنی ئەم هەرێمە بووبن و لە دەسەڵات نەبوبن و دەستیان لەو گەندەڵیە نەبوبێت .\nئەگەر گۆڕان لە دامەزراندنیەوە تاوەکو بەشداریکردن لە دەسەڵات و هاوپەیمانێتیان لەگەڵ پارتی ، لە بەرپرسیارێتی ئەو سلبیاتانە بێبەری کەین ، بەڵام سەرکردە دەسترۆیشتوەکانی گۆڕانیش تا کاتی دامەزراندنی ئەم بزوتنەوەیە لە ریزەکانی یەکێتی خاوەن دەسەڵات و نفوزی خۆیان بوون و ئەوانیش لەو سلبیاتانە بەشدارن و لەو گەندەڵیە بێبەری نین .\nئەم برادەرانە ، گەر تا رۆژی ئەمرۆ نەیانتوانیبێت بە سەرکەوتویی دەسەڵاتی کوردستان بەرێوەبەرن و ، بەو هەموو داهاتە زۆرەوە هەنگاوێک کوردستانیان نەبردتبێتە پێشەوە ، کەچی لەبەرامبەردا ، پارە و داهاتی خەڵک رەوانەی بانکەکانی دەرەوە کرابێت و جیاوازی لە بژێوی ژیانی خەڵک فراوانتر کرابێتەوە و ، ئەوان و حزبەکانیان فاکتەری سەرەکی ئەو هەموو گەندەڵیە بن ، هەر هەمان ئەو کەسانە چۆن دەتوانن چاکی بکەنەوە ، کێ هەیە قازانی تایبەتی لەم دەسەڵاتە وەرگرتبێت و بۆ بەرژەوەندی تایبەتی خۆی بەکاریهێنابێت و ، لەم کاتەدا بە خۆیدا بچێتەوە و پارەو پوڵەکانی لەدەرەوە بگەرێنێتەوە . کەس هەیە دزی بکات و بڵێت ئەمرۆ کرودستان لە قەیراندایە، ئەوەی لای منە دەیهێنمەوە !\nلەم روانگەوە ، ئەگەر لە هەڵسەنگاندنماندا بۆ هەرێمی کوردستان بەو دەرئەنجامە دەربچین کە کوردستان پێویستی بە گۆرانکاریەکی ریشەیی هەیە، گەر تەماشای وەزعی سیاسی و ئابووری کوردستان بکەین ، دەبێت بپرسین؛ چارەسەری ئەم بارودۆخە چی و چۆن بێت و بەکێ دەکرێت ؟\nتا شەری داعش و ئەم ئاڵۆزیە مابێت ، بەهیچ شێوەیەک ئاسۆی گۆڕانێکی هەمەلایەن لە دەسەڵاتی سیاسی کوردستاندا لە هیچ شوێنیکەوە دەرناکەوێت ، بەڵکو خەڵکەکە پێش دەسەڵات گیرۆدەی دەستی داعشن ، چ وەک بەرەنگاربونەوەیان و قوربانیدان و شەر لە دژیان ، یان دواخستنی داواکاری چارەسەر و چاکسازی لە حوکمرانی و راماڵینی گەندەڵان بە هەموو رێگە و ئامرازێکەوە . بەڵام ئەوەی خەڵکی کوردستان لێی ئاگادارن و یەکلابونەتەوە لێی ، کە تۆزقاڵێک هیوای چاکبونەوە و چاکسازیان بەم دەسەڵاتەی کوردستان نەماوە . بۆیە تا ئەو کاتەی رزگاربونمان لەم واقعی شەرە سەپێنراوە مەیسەر دەبێت ، دەبێت هەمووان بە وریاییەوە لە مەسەلەکان بروانن و بە چەواشەکاری و هەڵخەڵاتاندن و زمانلوسی فریومان نەدەن ، دەبێت رەش و سپی لەیەکتر جیابکرێتەوە و ، هەوڵ بدەین بە هەموو شێوازەکانی گۆرانکاری دیموکراسی گەندەڵکاران پەراوێز بخیەن و ئەوانەی توانای رێکخستنەوەی کوردستانیان هەیە پێشبخەین ، ئەگینا بە هیچ شێوەیەک دەسەڵاتی ئەمرۆی کوردستان لەتوانایدا نیە باری لاری کورستان راست بکاتەوە ، مێژووش رەحم بەکەس ناکات .\nشەهاب کەریم : شەهید مامۆستا پێشڕەو / یاخیەکی شۆڕشگێڕی گەورەی نێوزیندان


فلیپین په‌یوه‌ندییه ئابوری و دیپلۆماسییه‌كانی له‌گه‌ڵ هه‌رێمی كوردستان په‌ره پێده‌دات\nئه‌مڕۆ 9/6/2016 (مه‌سرور بارزانی) راوێژكاری ئه‌نجموومه‌نی ئاسایشی هه‌رێمی كوردستان له میانه‌ی پێشوازییكردنی له (ئالمه‌ر كاتۆ) هه‌ڵسوڕاوی بالیۆزخانه‌ی فلیپین له عێراق ئاماژه‌یدا به گرنگی په‌ره‌پێدانی په‌یوه‌ندی ئابووری و ئه‌كادیمی و كلتووری له نێوان هه‌ردوو گه‌لی هه‌رێمی كوردستان و فلیپین و هاوكاریكردنی هێزه‌كانی پێشمه‌رگه له شه‌ڕی دژ به تیرۆریستانی داعشدا.\nله‌و دیداره‌دا باس له پێشڕه‌وییه‌كانی ئه‌م دواییه‌ی هێزه‌كانی پێشمه‌رگه له محوه‌ری رۆژهه‌ڵاتی مووسڵ كرا و به سه‌ركه‌وتنێكی گه‌وره هه‌ڵسه‌نگێندرا، له‌وباره‌وه (ئالمه‌ر كاتۆ) رایگه‌یاند، به‌ناوی حكوومه‌تی وڵاته‌كه‌مان ده‌ستخۆشی ئه‌و سه‌ركه‌وتنه‌تان لێده‌كه‌ین. هه‌روه‌ها ئاماژه‌ی به‌وه‌دا، كه ئه‌وان به‌رده‌وام شتی زۆر له گه‌لی كوردستان فێر ده‌بن، به‌وه‌ی له هێڵی پێشه‌وه له‌بری هه‌مووان دژ به تیرۆریستان ده‌جه‌نگن. هه‌روه‌ها ئه‌وه‌شی ئاشكرا كرد، كه فلیپین ئاماده‌ی مه‌شق و راهێنانه به‌هێزه‌كانی پێشمه‌رگه وه‌ك به‌شێك له شه‌ڕی تیرۆریستانی داعش.\nله‌به‌رامبه‌ردا (مه‌سرور بارزانی) سوپاسی كرد و ئاماژه‌ی به‌وه‌دا، كه پێویسته فلیپین به یارمه‌تیدانی هه‌رێمی كوردستان رۆڵی خۆی له شه‌ڕی دژ به تیرۆریستاندا بگێڕێ و رایگه‌یاند، سه‌ره‌تا داعش له عێراق سه‌ریهه‌ڵدا و له سوریا گه‌شه‌ی كرد، پاشان سه‌رانسه‌ری رۆژهه‌ڵاتی ناوه‌ڕاست و باكوری ئه‌فریقیای گرته‌وه و بووه‌ته هه‌ڕه‌شه‌یه‌كی جیهانی. هه‌روه‌ها باسی له‌بارودۆخی هێلێ پێشه‌وه‌ی شه‌ڕ كرد، به‌وه‌ی پێشمه‌رگه توانیویه‌تی پاشه‌كشه به داعش بكات و ناوچه‌یه‌كی زۆری لێ پاك بكاته‌وه، به‌ڵام ئه‌و چه‌كه‌ی له ده‌ست پێشمه‌رگه دایه وه‌ك پێویست نییه.\nهه‌وڵه‌كانی دامه‌زراندنی په‌یوه‌ندی ئابووری، ئه‌كادیمی و كلتووری له‌نێوان هه‌ردوو وڵاتدا ته‌وه‌رێكی دیكه‌ی دیداره‌كه بوو، له‌مڕووه‌وه هه‌ڵسوڕاوی بالیۆزخانه‌ی فلیپین رایگه‌یاند، وڵاته‌كه‌ی له ئاینده‌یه‌كی نزیكدا كار ده‌كات بۆ كردنه‌وه‌ی نوێنه‌رایه‌تی دیپلۆماسی خۆی له هه‌ولێر.


من زۆر باش كورد ده‌ناسم\nعادل ئیمام: من زۆر باش كورد ده‌ناسم  هه‌ولێر، ته‌ها عه‌بدوڵلا 6/12/2012\nدوای گه‌یشتنی عادل ئیمام بەهه‌رێمی كوردستان له‌كۆنگره‌یه‌كی رۆژنامه‌نووسیدا كه شه‌وی 4/12 له‌هه‌ولێر به‌ڕێوه‌چوو، عادل ئیمام تیشكی خسته‌سه‌ر ئامانجی سه‌ردانه‌كه‌ی بۆ هه‌رێمی كوردستان‌و بارودۆخی میسرو ره‌وشی هونه‌ری له‌وڵاته‌كه‌ی‌و كوردستان.\nله‌و كۆنگره رۆژنامه‌نووسییه‌دا كه قونسوڵی میسر له‌كوردستان ئاماده‌یبوو عادل ئیمام وتی: من خۆشحاڵم له‌كوردستان میوانم‌و شانازیی ده‌كه‌م كه گه‌لی كورد ستایشی هونه‌ره‌كه‌ی من ده‌كه‌ن، هیوادارام به‌رپرسان گرنگی زۆر به‌هونه‌ر بده‌ن، چونكه هونه‌ر رۆشنبیریی نه‌ته‌وه‌كانه، شارستانییه‌تی ئه‌و وڵاتانه نیشاندان ده‌دات. وتیشی: له‌دوا فیلممدا زۆربه‌ی نه‌ته‌وه‌و مه‌زهه‌ب‌و ئایینه‌كان به‌شدارییان تێداكردووه له‌وانه كوردیش، ئه‌مه‌ش نیشانی ده‌دات كه له‌هونه‌ردا هیچ جیاوازییه‌ك له‌نێوان مرۆڤه‌كاندا ناكرێت، ئه‌گه‌ر بوارهه‌بێت ئاماده‌م له‌كوردستان‌و عیراق شانۆگه‌ریی پێشكه‌ش بكه‌م.\nسه‌باره‌ت به‌هونه‌ری كوردی به‌تایبه‌تی سینه‌ماو شانۆ وتی: به‌داخه‌وه هیچ زانیارییه‌كه‌م له‌باره‌ی سینه‌ماو شانۆی كوردییه‌وه نییه، ده‌رفه‌ت نه‌بووه ئاشنای بم، به‌ڵام داواده‌كه‌م زۆر گرنگی به‌و بواره بده‌ن، به‌تایبه‌تی له‌ڕێگای خوێندگه‌گانه‌وه، چونكه باشترین رێگا بۆ پێگه‌یاندنی مرۆڤ له‌ڕووی هونه‌رو رۆشنبیریی‌و وه‌رزشه‌وه خوێندگه‌كانه.\nئه‌وه‌شی خسته‌ڕوو: من زۆر باش كورد ده‌ناسم‌و ده‌زانم كێشه‌و داواكارییه‌كانیان چییه، هیوادارام به‌ئاواته‌كانیان بگه‌ن، له‌میسریش كورد هه‌یه‌و ئاشنایه‌تی باشم له‌گه‌ڵیاندا هه‌یه.\nله‌باره‌ی بارودۆخی میسرو چاره‌نووسی هونه‌ر له‌و وڵاته‌دا وتی: بارودۆخ هه‌رچییه‌ك بێت له‌میسر هونه‌ر سه‌لامه‌ته‌و كه‌س ناتوانێ ده‌ستكاری بكات، هونه‌ر له‌ڕێگای فیلم‌و شانۆگه‌ریی‌و دراماكانه‌وه هه‌میشه ئۆپۆزسیۆن بووه‌و داوای مافی خه‌ڵك‌و نه‌مانی نایه‌كسانی كردووه. له‌گه‌ڵ ئه‌وانه‌ش من له‌گه‌ڵ شۆڕشی گه‌نجه‌كانم له‌میسر، بارودۆخ هه‌رچۆنێك بێت من هه‌ر له‌میسر ده‌مێنمه‌وه‌و به‌جێی ناهێڵم.


ئەمریکا پێشنیازێکی ئەرێنی ئێران ڕەت دەکاتەوە.. | Rwmal | ڕووماڵ\nده‌ستپێك هه‌واڵی جیهانی ئەمریکا پێشنیازێکی ئەرێنی ئێران ڕەت دەکاتەوە..\nئەمریکا پێشنیازێکی ئەرێنی ئێران ڕەت دەکاتەوە..\nوته‌بێژی وه‌زاره‌تی ده‌ره‌وه‌ی ئێران لەڕاگەیاندراوێکیدا رایگه‌یاند: “تاران پێشنیازی بۆ واشنتن كردووه بۆ ئه‌وه‌ی ئه‌مساڵ گرێبەستێکی دیكه ئیمزا بكه‌ن وەک لە ساڵی 2023 لەبەرابەر هەڵگرتنی سزاکانی سەر ئێران به‌ڵام ئه‌مه‌ریكا پێشنیازه‌كه‌ی ره‌تكردووه‌ته‌وه”.\nعه‌باس موسه‌وی وتەبێژێ وەزارەتی دەرەوەی ئەمریکا ڕایگەیاند ئێران داوای پڕۆتۆکۆلێکی نوێی لە ئەمریکا کردووە و نیاز پاکی خۆی نیشانداوە لەبەرانبەر ئەمریکا بەڵام ئەمریکا بە پێشنیازەکە ڕازی نەبووە.\nئاماژه‌ی به‌وه‌شكردووه” كه محه‌مه‌د جه‌واد زه‌ریف وه‌زیری ده‌ره‌وه‌ی ئێران، له‌ماوای ڕابردوودا لە چاوپێکەوتن و سه‌ردانێکیدا بۆ ئەمریکا چاوی به هیچ به‌رپرسێكی ئه‌مه‌ریكی نه‌كه‌وتووه. وە لەچاوپێکەوتنێکی ڕۆژنامه‌وانیشدا ووتی: “هه‌نگاوی جاوەڕووان نەکراوی سێ هەمان ڕادیکاڵ ده‌بێت ئه‌گه‌ر سازشە دیپلۆماسییه‌كان شكستیان هێنا”.\nمووسەوی باسی لەوەش کرد ” کاراکردنەوەی\n(دارایی ئه‌وروپا بۆ مامه‌ڵه‌ی بازرگانیی له‌گه‌ڵ ئێران) ئامانجی بنەڕەتی و گەورە نییە و بگرە پێشه‌كییه‌كه بۆ پابه‌ندییه‌كانی ئه‌وروپا”.\nوتەبێژەکەی وه‌زاره‌تی ده‌ره‌وه‌ی ئێران لەکۆتایدا وتیشی”سەقامگیری ئاسایشی ناوچه‌كه و كه‌نداو بەگشتی و بەتایبەتی گه‌رووی هورمز لەئێستادا جێ بەجێ نابێت کە بەپاڵپشتی و هاوکاری وڵاتانی ناوچه‌كه‌وه نه‌بێت، لەبەر ئەوەی تەداخول ده‌ستێوەردانی وڵاتانی بیانی له ناوچه‌كه ده‌بێته هۆی تێكچوونی ئارامی و سه‌قامگیریی ناوچەکانی كه‌نداو.


هەواڵ و چالاکی – پەڕە 21 – hkkurdistan\nHome6هەواڵ و چالاکی (page 21)\nبۆپێشەوە ژمارە ٣١\nته‌مموز 2, 2018\t0\nبڵاوکراوەی بۆپێشەوە ژمارە ٣١ بۆ خوێندنەوەی بڵاوکراوەی بۆ پێشەوە کلیکی ئێرە بکە…\nلە گۆشەیەکی ترەوە\nحوزه‌یران 23, 2018\t0\n١٤-٦-٢٠٠١٨ موزەفەر عەبدوڵا لە ڕۆژەکانی هەفتەی ڕابردوو کۆمەڵێک ڕوداو لەئاستی ناوخۆ و دەرەوەی کوردستان بونە هەواڵی گەرمی ڕاگەیاندنەکان و پرسوڕای گشتی، لە ڕوانگەو بەشێوازی جۆراجۆریش ڕاو هەڵویستگیری لەبارەیانەوە دەکرا. گرینگترین ئەو روداوانەش بریتی بوون لە: یەکەم: بەرامبەرکێی نێوان بەرەی ئیسلامی و یەکسانیخوازی… وەک ئاشکرایە لە چەندین ساڵی ڕابردوەوە هەتا ئێستاش کەم ڕۆژو هەفتە هەبووە کۆمەڵگەی کوردستان بەهۆی ململانێی نێوان بەرەی کۆنەپەرستی …\nسیاسه‌تی که‌مپسازی و ئایزوله‌کردنی په‌نابه‌ران کۆتایی پێبهێنن”\nناره‌زایه‌تینامه‌ی فیدراسیۆن بۆ رۆژی جیهانی په‌نابه‌ران ٢٠ حزەیزانی هەموو ساڵێک رۆژی جیهانی پەنابەرانە، که له‌لایه‌ن ریکخراوه‌کانی نه‌ته‌وه‌یه‌کگرتوه‌کانەوە لە ساڵی 1951 وە به”رۆژی جیهانی په‌نابه‌ران” ناسراوه. ئەم رۆژە له‌سه‌راسه‌ری دنیا له‌لایه‌ن رێکخراوه‌کانی به‌رگریکار له‌مافه‌کانی په‌نابه‌رانه‌وه به‌رز راده‌گریت. ئه‌گه‌ر چاوێک بە ئالۆگۆره‌کان و روداوەکانی ئه‌م چه‌ند ساڵه بخشێنین… لێشاو‌ی گه‌وره‌ی هه‌لهاتوانی ده‌ستی جه‌نگ و نائارامی، پیشێلکردنی مافه‌کانی په‌نابه‌ران وپه‌یره‌ویکردن له سیاسه‌تێکی سه‌راسه‌ری …\nبۆپێشەوە ژمارە ٣٠\nحوزه‌یران 15, 2018\t0\nبۆپێشەوە ژمارە ٣٠ ژمارەی نوێ بۆ خوێندنەوەی بڵاوکراوەی بۆ پێشەوە کلیکی ئێرە بکە…\nبەریتانیا: دوو هەواڵی کرێکاری\nحوزه‌یران 11, 2018\t0\nیەکەم: شەپۆلێکی تری بێکاری بەڕێوەیە! سالار حمەسەعید بێکارکردنی ٦٠٠٠ کرێکاری فرۆشگاکانی ”هاوس ئۆف فرەیزەر” بەڕێوەیە دوابەدوای ڕاگەیاندنێک لە بەڕێوەبەرایەتی ”هاوس ئۆف فرەیزەر” بە داخستنی ٣١ فرۆشگا لە کۆی ٥٩ فرۆشگاکانی لە بەریتانیا و ئێرلەندا، هەڕەشەی دەرکردن رووبەڕووی ٦٠٠٠ کرێکار وکارمەندی ئەو فرۆشگایە دەبێتەوە. هەروەها ڕایانگەیاند کە فرۆشگای سەرەکی ”هاوس ئۆف فرەیزەر” کە دەکەوێتە ” ئۆکسۆرد ستریت ”ەوە لە ناوەندی لەندەندا …\nبۆپێشەوە ژمارە ٢٩\nئایار 31, 2018\t0\nبۆ خوێندنەوەی بڵاوکراوەی بۆ پێشەوە کلیکی ئێرە بکە…\nلەبەرژەوەندی خۆیاندا فرۆشگاکان دادەخەن\nئایار 25, 2018\t0\nسالار حمەسەعید ماركس ئەند سپينسەر رايگەياند كه زياتر له ١٠٠ له فرۆشگاكانى دادەخات تا ساڵى ٢٠٢٢ . ماركس & سپينسەر كه يەكێكه له فرۆشگا به ناوبانگ و گەورەكانى بەريتانيا تەنانەت زياتر لەو ژمارەيەى كه پێشتر راگەيەندراوه دادەخات. ٢١ فروشگا پێشوەخت داخراون له ١٤ شوێن و جێگەى جياوازى تريشدا دادەخرين بەپێى راگەياندنێك كه دوێنێ دراوه لەلايەن بەڕێوەبەرايەتيەكەيانەوه. لەو …\nهەواڵی نارەزایەتییە کرێکاریی و جەماوەرییەکان\nئایار 16, 2018\t0\nئامادەکردنی: شوان عەزیز و ئاراس رەشید ڕێپێوانی سەدان هەزاری لە کرێکاران، شاری مـاڵبۆرن لە ئوسترالیا لە هاتوچۆ دەخات!! ڕێپێوانی بەرفراوانی سەدان هەزاری لە کرێکاران لە شاری ماڵبۆڕن، بوو بە مانشێتی تەواوی ڕؤژنامەو پۆڕتاڵ و تەلەفزیۆن و ڕاگەیاندنە سەرەکییەکانی سەرتاسەری جیهان. هەموو ئەو ڕاگەیاندنانە ئەوەیان دوپات دەکردەوە کە ئەو ڕێپێوانە مەزنە هاتوچۆی لە تەواوی شاردا پەکخست و تەواوی ڕێگاو شەقامەکانی لەجووڵە …


لە هەرێمی کوردستان بەرهەمی گۆشتی مریشک لە پێداویستیی ناوخۆ زیاترە\nئابووری 17/08/2021 - 19:24 سەرباز قازی\nزیاتر لە 1676 کێڵگەى بەخێوکردنى مریشک هەیە\nبەڕێوەبەرێکی وەزارەتی کشتوکاڵ ئاشکرای دەکات کە هەرێمى کوردستان خاوەنى 1676 کێڵگەى بەخێوکردنى مریشکە، بەمەش جگە لە دابینکردنى پێداویستى ناوخۆ، هەرێمی کوردستان تواناى هەناردەکردنى مریشکیشى هەیە بۆ شارەکانى عێراق،چونکە ئەوەى بەرهەم دەهێندرێ لە پێویستیى ناوخۆ زیاترە.\nفیراس سدیق، بەڕێوەبەرى گشتیى سامانى ئاژەڵ لە وەزارەتى کشتوکاڵ و سەرچاوەکانی ئاوی حکوومەتى هەرێمى کوردستان بە(باسنیوز)ى راگەیاند: "هەرێمى کوردستان خاوەنى ژمارەیەکى زۆر کێڵگەى بەخێوکردنى مریشکە بەهۆى گونجاوى کەشوهەوا و هەبوونى هۆکارەکانى پەروەردەکردنى پەلەوەر، بەجۆرێک لە پارێزگاکانى هەرێمی کوردستان 1676 پڕۆژەى کێڵگەى پەلەوەرى بەخێوکردنى مریشکى گۆشت هەیە، هەربۆیە لە ساڵى 2019ەوە وەزارەتى کشتوکاڵ هاوردەکردنى مریشکى بەستووى لە دەرەوە بۆ هەرێمى کوردستان قەدەغە کردووە، ماوەیەکە هاوردەکردنى پارچەکانى مریشکیش بۆ کوردستان قەدەغە کراوە".\nراشیگەیاند: "بڕیارى قەدەغەکردنى هاوردەى مریشکى بەستوو و پارچەکانى لە دەرەوە بۆ ناوەوەى هەرێمی کوردستان واى لە سەرمایەداران کرد کە زیاتر گرنگى بە دامەزراندنى کێڵگەى پەروەردەکردنى مریشکى گۆشت بدەن، بەڵگەش بۆ ئەمە ئێستا 385 پڕۆژەى بەخێوکردنى مریشکى گۆشت مامەڵەکانیان لاى ئێمەیە و داواى مۆڵەتیان کردووە".\nگوتیشی: "پڕۆژەکانى بەخێوکردنى پەلەوەر لە کوردستان جگە لە دابینکردنى پێویستیى ناوخۆ لە گۆشتى مریشک، تواناى هەناردەکردنى مریشکى بۆ شارەکانى ناوەڕاست و خوارووى عێراقیش هەیە، چونکە ئەوەى بەرهەم دەهێندرێت لە پێداویستیى ناوخۆ زیاترە، ئەمەش سەرچاوەى داهاتێکى باشە بۆ هەرێمى کوردستان و دەبێتە هۆى بوژانەوەى کەرتى ئابوورى".\nقوباد تاڵەبانی.. پاساو یان موزایەدە!\nهەژار وای گوت: جاسم ئاوی ماڵی سوننیی خواردووەتەوە\nشێخ تاهیر شووشى\nمه‌سرور بارزانى.. ئه‌ندازیارى چاكسازى و گه‌شه‌پێدانى كوردستان\nدەبوایە بەھادین بچوایە بۆ قەتەر نەك بۆ بێلاڕووس\nجێگری سەرۆكی ئەركانی پێشمەرگە ڕوونكردنەوەیەكی لەبارەی هێرشەكەی دوێنێ شەوی داعش بڵاوكردەوە\nھاووڵاتییانی سلێمانی لە نەخۆشییەکی مەترسیدار ئاگادار دەکرێنەوە\nهەولێر.. چوارەمین کۆنفڕانسی نێودەوڵەتیی عێراقی فشاری خوێن بەڕێوەچوو\nحكوومەتی عێراق راگەیەندراوێكی لەبارەی بڵاوبوونەوەی گۆڕاوە نوێیەكەی كۆرۆنا دەركرد\nپەسەندکردنی ئەنجامەکانی هەڵبژاردن چی بەسەر دۆخی عێراقدا دێنێت؟\nحکوومەتی هەرێمی کوردستان جەخت لە کاراکردنەوەی سەنتەری هاوبەشی ئەمنیی پێشمەرگە و سوپای عێراق دەکاتەوە\nماوەی دابڕانی قوتابییانی كۆچبەرە گەڕاوەكان لە خوێندن بە نەهاتوو هەژمار ناكرێت\nمەسرور بارزانی و باڵوێزی بەریتانیا جەخت لە گرنگی رێزگرتن لە ئەنجامی هەڵبژاردن و دەستکاری نەکردنی دەک


كۆبوونەوەی ناوەندی هاوكاریی حیزبەكانی كوردستانی ئێران بەڕێوەچوو\nرۆژی پێنجشەممە 5ی گوڵانی 1398ی هەتاوی (25ی ئەپریلی 2019) كۆبوونەوەی ناوەندی هاوكاریی حیزبەكانی كوردستانی ئێران لە ناوەندی سەركردایەتی كۆمەڵەی زەحمەتكێشانی كوردستان بەڕێوەچوو و چەندین كار‌و پرۆژەی كاریی تێیدا تاوتوێكرا.\nكۆبوونەوەكە تەرخانكرابوو بۆ قسە‌و باس‌و بڕیاردان لەسەر چەندین بەڵگەنامەی كاری ناوەند، بۆ پەیوەندی لەگەڵ حیزبە كوردستانییەكان‌و پەیوەندیی نێونەتەوەیی كە تێیدا لایەنەكان تێبینی‌و بۆچوونی خۆیان لەسەر بەڵگەنامەكان دەربڕی.\nلەسەروبەندی رۆژی یەكی ئایار، رۆژی جیهانیی كرێكار، بەشداربوانی كۆبوونەوەكە پێشنیاری راگەیەنراوێكی بەم بۆنەوە خستەبەرباس كە لەلایەن ناوەندی هاوكاریی حیزبەكانی كوردستانی ئێرانەوە بە بۆنەی رۆژی كرێكار بدرێت. هەروەها لەكۆبوونەوەكەدا بڕیاردرا ئامادەكاریی تەواو بۆ بەڕێوەچوونی چەندین رێوڕەسمی تایبەت لەناوخۆ‌و دەرەوەی كوردستان بە بۆنەی رۆژی 28ی گەلاوێژ، ساڵیادی هێرشی دڕندانەی كۆماری ئیسلامی بۆ سەر كوردستان بكرێت.\nلەكۆبوونەوەكەدا بڕیاری دەوڵەتی ئەمریكا بۆ بە تیرۆریست ناساندنی سپای پاسدارانی كۆماری ئیسلامی قسەوباسی لەسەركرا‌و بە ئاماژە بە راگەیاندنی پێشووی ناوەند لەمبارەوە، پێشهاتەكانی ئەو بریاڕەی ئەمریكا لەلایەن بەشداربووانەوە تاوتوێكرا.\nكۆبوونەوەكە پاش نزیكەی 5 كاتژمێر كاری چڕوپڕ كۆتایی پێهات.\nئه‌م بابه‌ته 1622 جار خوێنراوه‌ته‌وه\nباوکی چوار گیانبەختکردووی ڕێگای ڕزگاری کوردستان لە شاری سەقز ماڵئاوایی لە ژیان کرد\nدایکی گیانبەختکردوویەکی کۆمەڵە لە شاری سنە ماڵئاوایی لە ژیان کرد\nپەیامی هاوخەمیی کومیتەی هۆڵەندی کۆمەڵە بە بۆنەی مەرگی کاک حەسەن خەیام\nدیداری نێوان نوێنەرانی کۆنگرەی نەتەوەکانی ئێرانی فیدڕاڵ و ئەندامانی پەڕلەمانی سۆئێد\nلە ڕێگەی تۆڕە کۆمەڵایەتییەکانەوە ڕێوڕەسمی ڕۆژی پێشمەرگەی کۆمەڵە بەڕێوە چوو!\nپەیامی هاوخەمیی کومیتەی هۆڵەندی کۆمەڵە بە بۆنەی مەرگی کاک حەسەن خەیام\nدیداری نێوان نوێنەرانی کۆنگرەی نەتەوەکانی ئێرانی فیدڕاڵ و ئەندامانی پەڕلەمانی سۆئێد\nباوکی چوار گیانبەختکردووی ڕێگای ڕزگاری کوردستان لە شاری سەقز ماڵئاوایی لە ژیان کرد \nلە ڕێگەی تۆڕە کۆمەڵایەتییەکانەوە ڕێوڕەسمی ڕۆژی پێشمەرگەی کۆمەڵە بەڕێوە چوو!\nدایکی گیانبەختکردوویەکی کۆمەڵە لە شاری سنە ماڵئاوایی لە ژیان کرد\nرێکخراوەکان، حیزب و ئەرکەکانیان بەشی ٤ پەیوەندی مرۆڤەکان (تاکەکەسەکان) و ئۆرگانیزاسیۆن\n«فیدراڵیزم» و فەلسەفەی سیاسی رۆژئاوا \nسەرەولێژی داڕمان \nپێشمەرگەی كۆمەڵە، نوێخوازی سەردەم


’’من فەرمانی کشانەوەم دا’’\nبه‌رپرسی ئه‌وكاتی هێزه‌كانی 70ی پێشمه‌رگه له ڕۆژی 16ی ئۆكتۆبه‌ردا ڕایگه‌یاند، كشانه‌وه‌ی هێزه‌كانی پێشمه‌رگه له باشوری كه‌ركوك به فه‌رمانی ئه‌و بووه و دەشڵێت: به‌و فه‌رمانه‌م ژیانی زیاتر له 10 هه‌زار پێشمه‌رگه‌م له مردن ڕزگار كرد.\nجه‌عفه‌ر شێخ مسته‌فا، له چاوپێكه‌وتنێكی ته‌له‌فزیۆنیدا له ڕۆژی 16ی ئۆكتۆبه‌ری 2017دا کە ئەمڕۆ میدیای یەکێتی بڵاویکردووەتەوە ڕایگه‌یاند:" له‌پێناو ڕزگاركردنی ژیانی زیاتر له 10 هه‌زار پێشمه‌رگه، فه‌رمانم به هێزه‌كانی پێشمه‌رگه كرد، له میحوه‌ره‌كانی باشووری كه‌ركوك بكشێنه‌وه.\nجه‌عفه‌ر شێخ مسته‌فا رایگه‌یاند، "بڕیاری ئێمه به هه‌ماهه‌نگی نه‌بووه له‌گه‌ڵ هێزه عیراقییه‌كان ، ئاماژه‌ی به‌وه‌ش كرد، به ڕێككه‌وتنی وڵاتانی تر هێزه‌كانی عیراق و حه‌شدی شه‌عبی هێرشیانكرده سه‌ر پێشمه‌رگه و وتی "زۆرم پێ سه‌یره خیانه‌ت بدرێته پاڵ كوڕی گه‌وره‌ی مام جه‌لال."\nجه‌عفه‌ر شێخ مسته‌فا وتیشی، "سیاسه‌تی یه‌كێتی به‌و شێوه‌یه نییه خیانه‌ت بكات و سه‌نگه‌ر چۆڵ بكات، ئه‌وه‌ی كه‌ناڵه‌كانی پارتی كردیان له ئاستێكی زۆر نزمدا بوو و به‌رپرسیارانه نه‌بوو، هه‌موو هه‌وڵیان بۆ له‌كه‌داركردنی شكۆی پێشمه‌رگه بوو."


تاوانبار برنتن تیرنت\nدادگایەکی نیوزیلاند سزای زیندانی هەتا هەتایی بەبێ ئازادبوون بە کەفالەتی سەپاند بەسەر ئەو کەسەی کە خۆی بە پشتیوانی باڵادەستی سپیپێست دەزانی و لە ساڵی ڕابوردوو 51 کەسی لەناو دوو مزگەوتی نیوزیلانددا کوشت.\nبرنتن تێرنت کە خەڵکی ئوسترالیایە هیچ قسەی نەکرد کاتێک دادوەرەکەی دادگای باڵای کرایسچەڕچ، کامیرۆن ماندەر ڕۆژی پێنجشەممە لە دووا ڕۆژی دانیشتنە چوار ڕۆژییەکەی دادگادا بڕیارەکەی دا. ئەمەش یەکەم جارە سزای هەتا هەتایی بەبێ ئازادبوون بە کەفالەت بدرێت بەسەر کەسێکدا لە نیوزیلاند.\nدادوەر ماندەر کردارەکەی تێرنت‌ی بە " نامرۆڤانە" لەقەڵەم دا و پێی گوت " تۆ هیچ ڕەحمێکت بەو خەڵکە نەکرد کە کوشتوتن."\nتێرنت بە ڕێگای پارێزەرەکەی کە لەلایەن داگاوە بۆ دیاری کرابوو گوتبوی ئەو دژی سزاکەی نییە. لە مانگی ڕابوردوو هەمو پارێزەرەکانی دەرکردبوو.\nهێزە چەکدارەکان پاسەوانی دەکەن لە کاتێکدا ڕزگاربوان و ئەندامانی خێزانی قوربانیان دەچنە نێو دادگای کرایسچێرچ\nنزیکەی 90 ڕزگاربوو و ئەندامانی خێزانی قوربانیانی ڕووداوەکەی 15 ی مانگی 3 ی ساڵی 2019 لە مزگەوتی نور و لینوود لە ساری کرایسچێرچ بەیاننامەی خۆیان پێشکەش کرد. تێرنت دانیشت بە وردی گوێی لە گەواهیدانەکەیان بوو کە کاردانەوەی جۆراوجۆریان هەبوو هەر لە توڕە بوونی گریانەوە بگرە هەتا نیشاندانی خواستنی بەخشین.\nتێرنت بە شێوەیەکی چاوەڕوان نەکراو لە مانگی 3 دا دانی بە تاوانەکەی خۆیدا نا کە کوشتنی 51 کەس بوو. چەند کاتژمێرێک بەر لە هێرشەکەی ئەو لێدونێکی دوورودرێژی لە ئۆنلاین بڵاوکردەوە تیایدا هۆکارەکانی هێرشەکە ڕادەگەیەنێت. پاشان بە ڕاستەوخۆ هێرشەکەی لە فەیسبووک بڵاوکردەوە کە ژمارەیەکی زۆری خەڵکی لە سەرانسەری جیهاندا بینیان بەر لەوەی لەسەر فەیسبووک لابدرێت.\nئەو ڕووداوە کوشندەترین هێرشی لەو جۆرە بوو لە مێژووی نیوزیلانددا ڕووبدات. ئەو کۆمەڵکوژییە بووە هۆی قەدەغەکردنی چەکی ئۆتۆماتیکی لەشکری و یاسای نوێی چەک لە نیوزیلاند.


چیرۆکی ئەو قوتابییەی بەهۆى هەڵەى مامۆستایەکەوە ساڵێک خوێندنى فەوتا\nعێراق.. ئەو کەسە کێیە وەکو کاندیدى سەرۆکوەزیران ناوى دەهێنرێت؟\nتوێژینەوە؛ وەرزشکردن ئەگەری توشبوون بە شێرپەنجەی پرۆستات کەمدەکاتەوە\nعێراق.. ئەو وشانەی لە ساڵی ٢٠١٩دا زۆرترین گەڕانیان لە گوگڵدا بۆ کراوە\nڤیدیۆ.. چیرۆکی ئەو پیاوە تەمەن ٨٨ ساڵەی بۆ بژێوی ژیانی گوێز دەفرۆشێت\nدهۆک.. کارکردن لە پێنج نەخۆشخانەی پارێزگاکە راگیراوە\nوردەکارییەکى نوێى پڕۆسەى دەستگیرکردنى سەدام حسێن ئاشکراکرا\nڤیدیۆ.. فڕۆکەیەك لە شەقامێکدا دەنیشێتەوە و خۆی بە ئۆتۆمبێلدا دەکێشێت\nکۆیە.. بەهۆى وەرگەڕانى ئۆتۆمبێلێکەوە حەوت کەس برینداربوون\nترەمپ: لەگەڵ چین گەیشتینە رێککەوتن\nخواردنەوەی چا بە گەرمی مەترسی تووشبوون بە جۆرێك شێرپەنجە زیاد دەکات\n3191 جار خوێندراوەتەوە\nکەسانێکی زۆر ڕۆژانە ئارەزوو دەکەن بە خواردنەوەی چا ڕۆژەکەیان دەستپێبکەن و بە گەرمی دەیخۆنەوە، بەڵام توێژینەوەیەکی نوێ ئاشکرایکردووە کە ئەو کەسانەی بە گەرمی چا دەیخۆنەوە مەترسی تووشبوونیان بە شێرپەنجەی سورێنچك زیاد دەکات.\nلە بابەتێکدا ماڵپەڕی سی ئێن ئێن ئاماژەی بەوەکردووە، توێژینەوەیەك ئاشکرایکردووە کە ئەو کەسانەی چای گەرم دەخۆنەوە بە پلەی گەرمی ٦٠ پلەی سەدی، زیاتر لە ٧٠٠ میللیلیتر چا دەخۆنەوە لە ڕۆژێکدا واتە نزیکی دوو کوپی گەورە، مەترسی تووشبوونیان بە شێرپەنجەی سورێنچك بە ڕێژەی %٩٠ زیاترە بەراورد بەو کەسانەی کە کەمتر دەیخۆنەوە.\nئەم توێژینەوەیە ٥٠ هەزار کەسی وەرگرتووە لە ئێران، ئەنجامدەری توێژینەوەکەش لە کۆمەڵەی شێرپەنجەی ئەمەریکی فەرهاد ئیسلامی وتی: کەسانێکی زۆر چێژ لە خواردنەوەی چا یان قاوە و خواردنەوە گەرمەکان وەردەگرن، لەگەڵ ئەوەشدا خواردنەوەی چای گەرم دەکرێت ببێتە هۆی زیادبوونی مەترسی تووشبوون بە شێرپەنجەی سورێنچك، بۆیە باشتروایە بەر لە خواردنەوەیان بوەستن تا کەمێك سارد دەبێتەوە.\nلە ڕابردوودا توێژینەوەی دیکە دەریخستووە کە چای گەرم پەیوەندی بە شێرپەنجەی سورێنچکەوە هەیە، بەڵام ئەم توێژینەوەیە کە لە گۆڤاری نێودەوڵەتی شێرپەنجە بڵاوکراوەتەوە یەکەم توێژینەوەیە کە پلەی گەرمی دیاریکراوی چای دیاریکردووە.\nبانکى ناوەندى عێراق: موچەى فەرمانبەرانى هەرێممان نارد\nڤیدیۆ.. پیاوێک بە ڕێگەیەکی جیاواز مارێکی گەورە بە دەستەکانی راودەکات\nڤیدیۆ.. شێرێک هێرش دەکاتە سەر ئەو پاسەوانەی خۆراکی پێدەدات\nسەرکەوتنی گێژاوی بریکزیتی حزبی کۆنسەرڤاتیڤ بێ ئایندەیە\nلەمەڕ فتواکەی لیژنەی فتوای یەکێتی زانایان و دین و ئەخلاق


لەپەیمانگای تەكنیكی سۆران باس لە توندو تیژی دژ بە ئافرەتان لەسەدی 21 دا كرا | دەزگاى زارى کرمانجى\nلەپەیمانگای تەكنیكی سۆران باس لە توندو تیژی دژ بە ئافرەتان لەسەدی 21 دا كرا\nزاری كرمانجی-سۆران: لە هەڵمەتی نیشتمانی بەرەنگاربوونەوەی توندو تیژی دژ بە ئافرەتان، ئەنجوومەنی سۆرانی یەكێتی ئافرەتانی كوردستان، بە هەماهەنگی پەیمانگای تەكنیكی سۆران و لیژنەی نوێنەرایەتی قوتابیان، دیبەێتێك سازكرا\nئەمڕۆ سێ شەمە رێكەوتی 3-12-2019 لە هەڵمەتی نیشتمانی 16 رۆژەی بەرەنگاربوونەوەی توندو تیژی دژ بە ئافرەتان، ئەنجوومەنی سۆرانی یەكێتی ئافرەتانی كوردستان، بە هەماهەنگی پەیمانگای تەكنیكی سۆران و لیژنەی نوێنەرایەتی قوتابیان، هەڵسان بە سازدانی دیبەێتێك لە هۆلی كۆنفرانسی پەیمانگای تەكنیكی سۆران، بە ناونیشانی (توندو تیژی دژ بە ئافرەتان لەسەدی 21 دا) بۆ هەریەك لە (ئاری رەفیق، یاریدەدەری بەڕێوبەری گشتی بەرنگاربوونەوەی توندوتیژی دژی ئافرەتان، سەوسن محەمەد میرخان، ئەندامی پەرلەمانی كوردستان، تاڤگە عومەر رەشید، بەڕێوەبەری گشتی یاسایی و پاراستنی مافی مروڤ) بە ئامادەبوونی قائیمقامی سۆران و ژمارەیەك لە بەرپرس و كارگێڕانی لقی 10 ی پارتی دیموكراتی كوردستان و نوێنەرانی حزبی و حكومی و رێكخراوەكان و لاوان و قوتابیان".\nلە دەستپێكی دیبەیتەكەدا ووتاری نازنین عەزیز مستەفا، بەرپرسی ئەنجوومەنی سۆرانی یەكێتی ئافرەتانی كوردستان و پاكستان محەمەد ئەمین راگری پەیمانگەی تەكنیكی سۆران پێشكەش كرا، دواتر دەستكرا بە ئەنجامدانی دیبەیته‌كە كە باس لە هەڵسنگاندن و شی كردنەوە بۆ بار دۆخی ئێستای ئافرەتانی كوردستان كرا.پاشان بەشداربووانی دیبەیت سرنج و تێبینی خۆیان خستە ڕوو".\nلە كۆتایدا دیاری رێزلێنان بەسەر پێشكەش كارانی دیبەیتەكە دابەشكرا.


ڤان باستن: مێسی کەسایەتییەکی بەهێزی نییە بۆ ئەوەی بچێتە جەنگەوە\nئەفسانەی تۆپی پێی هۆڵەندی مارکۆ ڤان باستن، هەڵوێستی بوێرانەی بەرانبەر لیۆنێل مێسی ئەستێرەی ئەرژەنتینی نواند، بە لەبەرچاوگرتنی ئەوەی کە ئەو یاریزانە بێ وێنەیە و بەراورد كردنی لەگەڵ هاونیشتمانی کۆچکردو دیێگۆ ئارماندۆ مارادۆنا. لە لێدوانێكیدا بۆ رۆژنام\nدیۆکۆڤیچ لە پێشه‌نگی تێنس هێندرایە خوارەوە\nدوای دوو ساڵ مانەوە لە لووتکەی ڕیزبەندیی یاریزانە پیشەگەرەکانی بواری تێنسی سەر زەوی، نۆڤاک دیۆکۆڤیچ بۆ پلەی سێیەم دابەزی. لە نوێترین ڕیزبەندیی دامەزراوەی یاریزانە پیشەگەرەکانی تێنسی سەر زەوی (ATP)، دانیێل میدڤیدێڤی ئەستێرەی ڕوسی بازێکی فراوانی داوە\nگەنجەکێ کورد بوو یێ ئێکێ ل سەر ئاستێ وەلاتێ فرەنسا\nگەنجەکێ کورد ب ناڤێ داڤین سابر ئاسهی، کو خەلکێ دەڤەرا بەرواری بالایە و نوکە ل باژێرێ مونتۆبا ل وەلاتێ فرەنسا ئاکنجییە و د ژیێ 13 سالییێ دایە، پلا ئێکێ ل سەر ئاستێ وەلاتێ فرەنسا د یارییا کەراتێ دا ب دەست خوەڤە ئینا. عزەدین ئاسهی،\nتا زیندوو بوو قە‌درت نە‌زانی....\nئازیزان: دیاردە‌یە‌ك ئە‌بینرێ لە‌ناومانا ، ئە‌ویش ئە‌وە‌یە كە‌سی نزیكمان تا له ژیانایە ڕێزی ناگرین و گرنگی پێ نادە‌ین كوڕو کچ بە‌رامبە‌ر باوك و دایك ، یان دوو ھاوسە‌ر بەرامبەر یە‌كتر ، یان دوو ھاوڕێ لە‌گە‌ڵ یە‌كتر كاتێ یە‌كێكیان ئە‌مرێ و كۆچ ئە‌كات\nگۆڤاری فۆربسی ئەمریكی لیستێكی بڵاوكردۆتەوە كە تیایدا باس لە (10) دەوڵەمەندترین زۆرانبازی ئازاد دەكات و زانیاری لەبارەی داهاتی ساڵانەیان بڵاو دەكاتەوە ئەمەش ریزبەندییەكەیە:1. جۆن سینا (10)ملیۆن دۆلار2. برۆك لیسنەر (6.5) ملیۆن دۆلار3. رۆمان ری\nسەرەرای گرنگیدان بە بە سیستەمی خۆراكی بە شێوەیەكی تەندروست، لە هەمان كاتدا بۆ ئەوەی كێشی لەشمان بە یەكسانی رابگرین وە بۆ هێشتنەوەی لەش بە شێوەیەكی رێك و تەندروست، پێویستە وەرزش ئەنجامبدەین. دوایین توێژینەوەی زانستی ئاشكرای دەكات، بۆ ئەوەی كالۆری بسو\nپزیشكێكی ئۆكرانی ئاشكرای كردووە ، بۆ یاری كۆتایی چامپیۆنس لیگ لەنێوان ریال مەدرید و لیڤەرپوول ئامادەیە نۆرینگەكەی خۆی بەكرێ بدات". پزیشكێكی ددان لە ئۆكرانیا و لەشاری كیڤ ، بریاریداوە نۆرینگەكەی خۆی بۆ پێش یاری كۆتایی چامپیۆنس لیگ بەكرێ بداتە هاند\nدوێنێ هەڵبژاردنی گشتی عێراق ئەنجامدرا و ئەنجامە بەراییەكانی بڵاوكراونەتەوە ، بەڵام سەیروسەمەرەكان لە فۆرمی دەنگدانەكان شتی جیاوازی تێدابووە و لەوانە دەنگ بە لیۆنێل مێسی دراوە". وەك لە وێنەكەی خوارەوە هاتووە : " یەكێك لە دەنگدەرەكان بەر لە رادەستك\nپۆل پۆگبا، ئه‌ستێره‌ی فه‌ره‌نسی یانه‌ی مانچێسته‌ر یونایتدی ئینگلیزی، به‌سه‌رهاتێكی خۆی ده‌گێڕێته‌وه كه دوای وه‌رگرتنی یه‌كه‌م مووچه‌ی خۆی چی كڕیوه‌و چۆن لێی دزراوه؟. پۆگبا، له هه‌ڤپه‌یڤینێكدا باسی ئه‌وه‌ی كرد كه دوای وه‌رگرتنی یه‌كه‌م مووچه\nئەسپسواری یەكێكە لەو یاری و وەرزشانەی كە پێغەمبەر (د.خ) موسڵمانانی هانداوە بۆ فێربوون و ئەسپسواری". پێغەمبەر (د.خ) دەفەرموێت : كل شيء ليس من ذكر الله لهو ولعب، إلّا أن يكون أربعة: ملاعبة الرجل امرأته، وتأديب الرجل فرسه، ومشي الرجل بين الغرضين، وت\nبەپێی توێژینەوەیەك كەلەلایەن چەند زانایەكی ئەمریكی ئەنجامدراوە ئەوە دەركەوتووە كەئەنجامدانی یاری بەرز كردنی قورسایی بۆ ئافرەتان سوودی هەیە.لەمبارەیەوە سەرچاوەكانی هەواڵ باس لەوەدەكەن لەئەنجامی توێژینەوەیەك كە لەلایەن زانایانی ئەمریكییەوە ئەنجامداوە ئ\nتوێژینەوەیەكی نوێ دەریخستووە، كە وەرزش بەگشتی مردن دوادەخات، بەڵام هەندێك جۆری وەرزش مەترسییەكانی نەخۆشی دڵ و جەڵتەی مێشك كەم دەكەنەوەو تەندروستی بەگشتی باشتر دەكەن. توێژینەوەكە لە گۆڤاری وەرزشی پزیشكیدا بڵاوكراوەتەوە، كە لە بەریتانیا چاپ دەكرێت، لە\nمەلەوانی یەكێكە لە ڕاهێنانە وەرزشییە گرنگەكان، چونكە لەكاتی مەلەوانی هەموو ماسولكەكانی لەش دەجولێت بە پێچەوانەی ئاڕاستەی ئاو. مەلەوانی یەكێكە لە چاڵاكییە گرنگەكان بۆ دابەزاندنی كێشی زیادەو تواندنەوەی چەوری زیادە، لەگەڵ ئەمانەش پزیشكەكان ئامۆژگاری نە\nئەم وەرزشە بكە بە نهێنی لەش ساغیت\n(رالف شۆبەرتی) پزیشكی ئەڵمانی دەڵێت، رۆیشتن سەركەوتووترین رێگەچارەی پاراستنی تەندروستی لەشی مرۆڤەو ئەو پزیشكە دەڵێ پێویستە هەموو مرۆڤێك هەفتانە 3 جار بۆ ماوەی 45 خولەك بەپێ بڕوات. پسپۆران ئاشكرایان كردووە رۆیشتنی لەسەرخۆو بەردەوام یارمەتی كەمبوون\nبەپێی لێكۆڵینەوەیەكی نوێ دەركەوتووە، پایسكیل سواری بۆ ماوەی (20) خولەك لەهەموو ڕۆژێكدا بەشێوەیەكی بەرنامەدار دەبێتە مایەی دووركەوتنەوە لەتووش بوون بەنەخۆشی شێرپەنجەی پرۆستات لەپیاوان. لێكۆڵینەوەكە لەلایەن پەیمانگەی (كارۆلینسكا) لەووڵاتی سوید ئەن\nوەرزش بۆ مێشك بەسوودە\nبەپێی ئەنجامی توێژینەوەیەكی نوێ دەردكەوتووە پەیوەندی پتەو هەیە لە نێوان جووڵە‌و چاڵاكی لەشی مرۆڤ و مەترسی لاوازبوونی هەستكردن و بیركردنەوەی مێشك، هەروەها بەڵگەكان لە زیادبووندان بەوەی وەرزشكر‌دن مەترسی لاوازبوونی مێشك و بیركردنەوە كەمدەكاتەوە. ل\nبەم وەرزشكردنە جەستەی خۆت رێكبخە\nیەكێك لە تایبەتمەندییەكانی وەرزشكردن رێكخستنەوەی جەستەیە بەشێوەیەك كە جوانیت پێ ببەخشێت ، ئەمە جگە لە پێدانی تەندروستییەكی باش". وەك لە گرتە ڤیدیۆییەكەی خوارەوە هاتووە ، دەتوانیت لەماڵەوە ئەم وەرزشە بكەی و بەبێ بەكارهێنانی ئاسن جەستەی خۆت رێكبخەی\nبەم راهێنانە ئازاری پشتت مەهێڵە\nبەهۆی هەوكردنی ئێسك و جومگەكان یان هەڵئاوسان و كرژبوون یاخود خراپ جوڵاندن و پوكانەوەی ئێسكەكان هەندێك جار دەبێتە هۆی بوونی ئازاری پشت ، بۆیە لەئێستادا زۆرێك لە پزیشكان چارەسەریان داوەتە تووشبووان". وەك لەم گرتە ڤیدیۆییە دەردەكەوێت ، چەند راهێنانێ\nوەرزشكردن لە نەخۆشییە مەسترسیدارەكان دەتانپارێزێت\nبێجگە لەوەی وەرزشكردن بۆ دابەزاندنی كێشی زیادە بەسوودە ،بەپێی ئەو لێكۆڵینەوانەی لەلایەن شارەزایانی بواری وەرزشەوە ئەنجامدراوە شارەزایان ئەوەیان ئاشكرا كردووە وەرزشكردن كۆئەندامی بەرگری مرۆڤ بەهێز دەكات و ڕێژەی هەوكردنەكانی جەستە كەمدە\nباشترین گۆلکارانی مێژوویی خولە بەناو بانگەکان بناسە!\nپێگەی یەکێتی تۆپی پێ ئەوروپا, لیستی باشترین گۆلکارانی مێژووی پێنج خولە گەروەکانی ئەوروپا بڵاوکردەوە.ئیسپانیا ( لا لیگا )١- لیۆنێل میسی ( بارسێلۆنا ) ٣٠٧ گۆل لە ٣٣٨ یاری٢- کریستیانۆ رۆنالدۆ ( ریال مەدرید ) ٢٥٢ گۆل لە ٢٢٨ یاری٣- تیلمۆ زارا ( ئاتلەتیک ب


🔬 ئەقڵی مرۆڤ لە بەرامبەر کۆمپیوتەرێک شکست دێنێت Наука\n📅 Добавлен Jun 24 2019 2:34PM\n👁 Этот пункт был просмотрен раз 721\nزانا چینیەکان دەرئاسا دەخولقێنن لەناو ئاپۆڕای شارا [ Больше... 👁] ✖ ✖ 0 0 ✔ 72% ✍ J.O.E. 24-6-2019 14:34:45\n🔬 بۆ یەکەمجار لە هەرێمی کوردستان دیاردەی دەگمەنی (ستوونی خۆر – Sun Pillar) دەبینریت Наука\n📅 Добавлен Feb 1 2016 8:38AM\n👁 Этот пункт был просмотрен раз 7,144\nستوونی خۆر (Sun Pillar) یەکێکە لە دیاردە کەش و هەو [ Больше... 👁] ✖ ✖ 1 0 ✔ 82% ✍ M.B. 1-2-2016 8:38:47\n🔬 بۆچی وزەی نوێبۆوە گرنگە؟ Наука\n👫 Редактирование имени Rewez Celal Emîn\n📅 Добавлен Nov 14 2015 6:02AM\n👁 Этот пункт был просмотрен раз 4,286\nبۆچی وزەی نوێبۆوە گرنگە؟ وزەی نوێبۆوە گرنگە بەه [ Больше... 👁] ✖ ✖ 0 0 ✔ 62% ✍ R.C.E. 14-11-2015 6:02:28\n🔬 بەرزترین پلەکانی گەرمی تۆمارکراوی 02-02-2016ی شارەکانی هەرێمی کوردستان Наука\n📅 Добавлен Feb 2 2016 1:49PM\n👁 Этот пункт был просмотрен раз 8,841\nبەرێوەبەرایەتی گشتی کەشناسی و بومەلەرزەزانی هەرێم [ Больше... 👁] ✖ ✖ 0 0 ✔ 66% ✍ M.B. 2-2-2016 13:49:31\n🔬 بەشێوەیەکی ناوازە سەگەکانی خۆر لە ئاسمانی هەرێم دەردەکەوێت Наука\n📅 Добавлен Jan 29 2016 8:34AM\nبەڕێوەبەرایەتی کەشناسی و بومەلەرزەزانی هەرێم بڵاوی [ Больше... 👁] ✖ ✖ 4 0 ✔ 72% ✍ M.B. 29-1-2016 8:34:51\n🔬 بەکارهێنانی ئەنتەرنێت توانای فێربوون لاوازدەکات Наука\n📅 Добавлен Jun 25 2019 12:59PM\nرووداو- هەولێر دەستەی پزیشکانی پسپۆڕی دەروونی لە [ Больше... 👁] ✖ ✖ 0 0 ✔ 82% ✍ J.O.E. 25-6-2019 12:59:41\n🔬 تویتەر تایبەتمەندییەک لادەبات Наука\n📅 Добавлен Jun 25 2019 11:01AM\n👁 Этот пункт был просмотрен раз 666\nویتەر تایبەتمەندێتی شوێنی جوگرافی لادەبات کۆمپانی [ Больше... 👁] ✖ ✖ 0 0 ✔ 72% ✍ J.O.E. 25-6-2019 11:01:33\n🔬 خۆراکە دەستکاریکراوەکان، رەفتاری تووشبووانی ئۆتیزم خراپتردەکەن Наука\n📅 Добавлен Jun 25 2019 10:55AM\nپزیشکانی زانکۆی فلۆریدا رایدەگەیێنن منداڵانی تووشب [ Больше... 👁] ✖ ✖ 0 0 ✔ 72% ✍ J.O.E. 25-6-2019 10:55:54\n🔬 دڵە کزە چیە و چارەسەرەکانی چین Наука\n📅 Добавлен Jun 28 2019 7:49PM\n👁 Этот пункт был просмотрен раз 677\n...دڵە کزە هەبونی ئازارە لە سنگ و گەروی کەسەکەدا، [ Больше... 👁] ✖ ✖ 0 0 ✔ 92% ✍ J.O.E. 28-6-2019 19:49:49\n🔬 زیانەکانی خەوتنی زیاتر لە هەشت کاتژمێر Наука\n📅 Добавлен Jun 29 2019 2:16PM\n👁 Этот пункт был просмотрен раз 606\nتێکچوونی کاتەکانی خەوتن و کەمخەوی و زۆر خەوی کاریگ [ Больше... 👁] ✖ ✖ ✖ 0 0 ✔ 82% ✍ J.O.E. 29-6-2019 14:16:01


25/6/2018 04:34 PM\nتوێژه‌ره‌وان له‌ناوچه‌یه‌كی شوێنه‌واریی له‌سكۆتله‌ندا گه‌نجینه‌یه‌كیان ئاشكرا كردوه كه چه‌ندین پارچه‌ی شوێنه‌واریی تێدایه و ده‌گه‌ڕێته‌وه بۆ هۆزی (بیكتس) كه 1600 ساڵ پێش ئێستا ژیاون.\nله‌چوارچێوه‌ی یه‌كێك له‌گه‌وره‌ترین پرۆسه‌ی كنه و پشكنیندا له سكۆتله‌ندا، زانایانی شوێنه‌وارناسی زانكۆی (Aberdeen) به‌سه‌رۆكایه‌تی دكتۆر گۆردون نۆبیڵی سه‌رۆكی زانكۆكه، پرۆسه‌ی كنه و پشكنین له شوێنی ئه‌و قه‌ڵایه ده‌ستی پێكرد كه هۆزی (بیكتس)ه‌كانی تێدا ژیاوه .\nئه‌و قه‌ڵایه‌ش له نزیك (Burghhead) له‌سه‌ر كه‌ناری مۆرای، ئه‌م شوینه زۆر وێران بووه به‌هۆی ئه‌وه‌ی له كاتی داگیركاریی ڤایكینگدا له‌سه‌ده‌ی ده‌یه‌مدا ئاگرێكی گه‌وره‌ی لێ كه‌وتووه‌ته‌وه.\nله‌مباره‌یه‌وه نوبیڵ وتی» هۆزی بیكتس زۆر كاریگه‌ریی هه‌بووه له‌سه‌ر باكوری سكۆتله‌ندا، به‌ڵام به هۆی ئه‌وه‌ی هیچ تۆماریكی نووسراویان له‌پاش به‌جێ نه‌ماوه ناتوانرێت هیچ زانیارییه‌كیان له‌باره‌وه بزانرێت، هه‌ر بۆیه زانستیی شوێنه‌وار ده‌توانێت ببێته كۆڵه‌كه بۆ ده‌سته‌به‌ركردنی وه‌ڵام بۆ هه‌ندێك پرسیار سه‌باره‌ت به ژیان و قه‌ڵه‌مڕه‌و و هه‌ژمون و كولتوری ئه‌و هۆزه».\nنۆبیڵ وتیشی»سه‌ره‌ڕای ئه‌وه‌ی ماوه‌یه‌كی زۆربوو ده‌زانرا (Burghead) شوێنێكی زۆر گرنگه ، به‌ڵام ئێمه گریمانه‌ی ئه‌وه‌مان ده‌كرد كه ئه‌م شوێنه به‌ها شوێنه‌وارییه‌كه‌ی خۆی له‌ده‌ستداوه به‌هۆی ئه‌و وێرانكارییه‌ی تووشی ناوچه‌كه بووه له‌ئه‌نجامی دروستكردنی شارێكی نوێ له‌سه‌ر ئه‌و ناوچه شوێنه‌وارییه، به‌ڵام به‌پێی ئه‌و كارانه‌ی ئێستا له‌و ناوچه‌یه كردوومانه ده‌ركه‌وتووه گریمانه و گومانه‌كه‌مان له شوێنی خۆیدا نه‌بووه».\nپێشتریش توێژه‌ره‌وان هه‌مان ڕایان هه‌بوو به‌وه‌ی كه هۆكارێكی پێویست نییه بۆ ئه‌وه‌ی كنه و پشكنینی ورد له‌و ناوچه‌یه‌دا بكرێت، به‌ڵام به‌پێی توێژینه‌وه‌یه‌كی نوێ ئه‌وه ئاشكرا بووه كه ئه‌و ئاگره بابه‌ته شوێنه‌وارییه‌كانی پاراستووه، وه‌ك ده‌رزیی جله‌كان و هه‌ندێك ته‌خته و ئێسكی ئاژه‌ڵه‌كان.\nئه‌و دۆزینه‌وه‌یه‌ش تیشك ده‌خاته سه‌ر ژیانی (بیكتس)ه‌كان كه له نێوان 270 بۆ 900 هه‌زار ساڵی دوای زایین ژیاون كه زۆر جار وه‌ك كه‌سه ونبووه‌كانی سكۆتله‌ندا ئاماژه‌یان بۆ ده‌كرێت.\nكاتێك ڤایكینگ له كۆتایی سه‌ده‌ی هه‌شته‌مدا گه‌یشته (Orkney) (بیكتس)ه‌كان له ماڵه‌كانی ئه‌و ناوچه‌یه‌دا بوون و پیشه‌یان ڕاو و كشتوكاڵ بوو و ماڵه‌كانیان له‌به‌رد دروستكرابوو.\n(بیكتس)ه‌كان به‌وه ناسرابوون كه جه‌نگاوه‌ری ئازا و به توانا بوون و كاتێك له‌لایه‌ن رۆمه‌كانه‌وه هێرشیان كراوه‌ته سه‌ر زۆر ئازایانه به‌رامبه‌ریان وه‌ستاون به‌ر له‌وه‌ی له مێژوودا ون بن،\nئه‌وه‌ی پێویسته ئاماژه‌ی پێ بكرێت، له‌كۆتاییه‌كانی چاخی ئاسن و سه‌ره‌تاكانی چاخی ناوه‌راست كۆمه‌ڵێك هۆز له خۆرهه‌ڵات و باكوری سكۆتله‌نداد ژیاون ، له ساڵی 839ی زایندا ڤایكنگه‌كان خێزانی ( بیكتس) یان پاكتاو كرد و له جه‌نگێكی گه‌وره‌دا ژماره‌یه‌ك سه‌ركرده‌ی دیاری ئه‌و خێزانه‌یان له‌ناو برد.\nزانایانی شوێنه‌وار له‌و ناوچه‌یه چه‌ندین ئه‌لقه‌ی برۆنز و ته‌وقه‌ی سه‌ر و چه‌ندین جۆری ڕاگیری كراسی ژنانه‌یان دۆزیوه‌ته‌وه، به‌هۆی ئه‌و كه‌لوپه‌له دۆزراوانه‌شه‌وه توانیویانه چینی ئه‌و هۆزه دیاریی بكه‌ن و ئابوریی و ژیانی ڕۆژانه‌ی دانیشتوانی ئه‌و قه‌ڵا دێرینه‌ش هه‌ڵسه‌نگێنن.\nزاناكان له‌و بڕوایشدان كه ژیانی سه‌ره‌تایی ئه‌و هۆزه به ته‌واوی وێران كراوه كاتێك له ساڵی 1805دا شارێكی نوێ له شوێنی (Burghead) دروستكراوه ، به‌ڵام دوباره دكتۆر نۆبیڵ ده‌ڵێت» هێشتا كاته‌كه گونجاوه بۆ ئه‌وه‌ی سوود له ناوچه‌ی (Burghead) وه‌ربگرین به‌ر له‌وه نهێنییه‌كانی له ناو ده‌ریادا ون بێت.\nپێویسته بوترێت: زانایانی شوێنه‌وارناس له‌ساڵی (2015)ه‌وه ده‌ستیان كردووه به كاری كنه و پشكنین، له‌و ماوه‌یه‌شدا چه‌ندین پاشماوه‌ی هۆزی بیكتس و دراوی (ئه‌نگلۆسه‌كسۆنی) سه‌رده‌می ئه‌لفرێدی مه‌زنیان دۆزیوه‌ته‌وه.\nئه‌مساڵیش له‌شوێنێكی تری ئه‌و ناوچه‌یه‌دا دیوارێكی گه‌وره‌ی دارینیان دۆزیوه‌ته‌وه كه به‌رزییه‌كه‌ی 6 مه‌تره، هه‌روه‌ها بۆیان ده‌ركه‌وتووه كه ته‌خته‌ی سوتاویش كاریگه‌ریی به‌رچاوی هه‌بووه له به‌شی خواره‌وه‌ی قه‌ڵاكه.\nتا ئێستاش كنه‌و پشكنین له‌و ناوچه‌یه به‌رده‌وامه بۆ زانینی زانیاریی ورد و دروست سه‌باره‌ت به شێوازیی ژیانی هۆزی بیكتس و هۆكاره‌كانی ونبونی ئه‌و هۆزه له ناو لاپه‌ره‌كانی مێژوودا.


ته‌ندروستیی جیهان و ئه‌و ره‌خنانه‌ی لێی ده‌گیرێن – Knwe.org\nسەرەکی » ئابووری » ته‌ندروستیی جیهان و ئه‌و ره‌خنانه‌ی لێی ده‌گیرێن\nله‌م چه‌ند هه‌فته‌ی رابردوودا، رێكخراوی ته‌ندروستی جیهانی دووچاری ره‌خنه‌یه‌كی ئێجگار زۆری ده‌وڵه‌تان‌و رێكخراوه‌كان‌و هه‌ندێك لایه‌نی ته‌ندروستیی جیهانی بووه‌وه، به‌هۆی سه‌رنه‌كه‌وتنی له ئیداره‌دانی قه‌یرانی كۆرۆنا ڤایرۆس، ئه‌و په‌تایه‌ی هه‌موو ده‌وڵه‌تانی جیهانی گرته‌وه‌و زیانێكی گه‌وره‌ی بێ پێشینه‌ی پێیان گه‌یاند، ره‌خنه‌كان له دۆناڵد ترامپی سه‌رۆكی ئه‌مریكاوه ده‌ستی پێكرد، كه به رێككه‌وتن له‌گه‌ڵ چین تۆمه‌تباری كردو چینی به به‌رپرسیاری بڵاوكردنه‌وه‌ی ئه‌م په‌تایه به جیهاندا تۆمه‌تبار نه‌كردووه، ترامپ هه‌ڕه‌شه‌ی بڕینی ته‌مویلی ئه‌مریكای بۆ ئه‌و رێكخراوه كرد كه ساڵانه به (500) ملیۆن دۆلار مه‌زنده ده‌كرێت، سه‌رباری ئه‌وه‌ش هه‌ڕه‌شه‌ی كشانه‌وه‌ی ئه‌ندامێتیی وڵاته‌كه‌ی كرد ئه‌گه‌ر هاتوو له ماوه‌ی یه‌ك مانگ ئه‌دائی خۆی باش نه‌كاته‌وه.\nهه‌ر له چوارچێوه‌ی هه‌ڕه‌شه‌كانیدا ترامپ وتی: هه‌وڵه‌كانمان بۆ راگرتنی هه‌ژموونی هه‌ڵكشاوی چین له‌ناو رێكخراوه نێوده‌وڵه‌تییه‌كان چڕ ده‌كه‌ینه‌وه، هه‌روه‌ها كار ده‌كه‌ین بۆ ئه‌وه‌ی چین نه‌توانێ رێكخراوه مرۆییه‌كانی جیهان به سیاسیی بكات، جه‌ختیشی كرده‌وه له‌وه‌ی چین به‌رپرسی بڵاوبوونی په‌تای كۆرۆنایه له هه‌موو جیهان، ده‌بێ باجی ته‌شه‌نه‌پێكردنی ئه‌و ڤایرۆسه بدات كه زیانێكی گه‌وره‌ی به هه‌موو جومگه‌كانی ئابووریی جیهانی گه‌یاندووه.\nئیداره‌ی ئه‌مریكا داوای ده‌ستپێكردنی لێكۆڵینه‌وه له توشبوونی جیهان به‌و په‌تایه كرد، دڵنیاییشیدا به‌وه‌ی لێكۆڵینه‌وه تێگه‌یشتنێكی ته‌واو و شه‌فاف سه‌باره‌ت به سه‌رچاوه‌ی ته‌شه‌نه‌كردنی ڤایرۆسه‌كه ده‌خاته‌ڕوو، هه‌روه‌ها ده‌رئه‌نجامه‌كانی لێكۆڵینه‌وه تیشك ده‌خاته سه‌ر قۆناغه‌كانی دروستكردنی بڕیاری ته‌ندروستیی جیهانی له‌و كاته‌وه‌ی كه په‌تاكه له چینه‌وه بڵاوبۆته‌وه، ئه‌و به‌یاننامه‌ی ئیداره‌ی ئه‌مریكا بڵاویكرده‌وه داوای زه‌روره‌تی ئه‌نجامدانی چاكسازی له‌و رێكخراوه كرد تا بتوانێ به‌شێوه‌یه‌كی كارا ئه‌ركه‌كانی خۆی به شه‌فافی و پاكی ئه‌نجام بدات.\nله‌و ره‌خنانه‌ی تر كه كۆمه‌ڵگه‌ی نێوده‌وڵه‌تی له‌و رێكخراوه‌ی گرتووه، له 31ی كانونی یه‌كه‌می 2019، لێپرسراوانی رێكخراوه‌كه له تایوان، زانیارییه‌كانی سه‌رباره‌ت به‌و ڤایرۆسه پێشكه‌ش كرد به‌وه‌ی له رێگه‌ی هه‌واوه له مرۆڤێكه‌وه بۆ یه‌كێكیتر ده‌گوێزرێته‌وه، به‌ڵام ئه‌و رێكخراوه ئه‌م زانیارییه‌ی له‌گه‌ڵ ده‌وڵه‌تانی تر به‌تایبه‌تی ده‌وڵه‌ته گه‌وره‌كان ئاڵوگۆڕ پێنه‌كرد، كه پێشتر ده‌كران، هه‌روه‌ها ئیداره‌ی ئه‌مریكا سه‌رۆكی رێكخراوه‌كه‌ی به لایه‌نگیری حكومه‌تی چین تۆمه‌تبار كرد، كاتێك حكومه‌تی چین ده‌ستخۆشی له رێوشوێنه ناوازه‌كانی ئه‌و رێكخراوه كرد كه بۆ كۆنترۆڵكردنی ئه‌و په‌تایه گرتوویانه‌ته‌به‌ر، ته‌نانه‌ت گۆمانیان له پابه‌ندبوونی چین به شه‌فافیه‌ت كرد سه‌باره‌ت به مامه‌ڵه‌كردنی له‌گه‌ڵ ئه‌م په‌تایه، كاتێك ته‌ندروستی جیهانی متمانه‌ی خۆی به توانای چین له كۆنترۆڵكردنی ئه‌و په‌تایه دووپات كرده‌وه.\nوێڕای ئه‌وانه‌ی سه‌ره‌وه، كۆمه‌ڵگه‌ی نێوده‌وڵه‌تی ره‌خنه‌یه‌كی تری له‌و رێكخراوه هه‌یه، به‌وه‌ی هه‌مان هه‌ڵوێستی حكومه‌تی چینی هه‌بووه، كه له 14ی كانوونی دووه‌می 2020، حكومه‌تی چین له تویته‌ر نوسیبووی ” ڤایرۆسه‌كه له كه‌سێكه‌وه بۆ كه‌سێكی تر ناگوێزرێته‌وه، ئه‌و لێكۆڵینه‌وه سه‌ره‌تاییانه‌ی له وهان كردوویه‌تی هیچ به‌ڵگه‌یه‌كی روونی ده‌ست نه‌كه‌وتووه كه ڤایرۆسه‌كه له‌ڕێی هه‌واوه گوێزرابێته‌وه، به‌ڵام حكومه‌تی چین ئه‌و راپۆرتانه‌یان شاردۆته‌وه كه جه‌خت له‌سه‌ر گواستنه‌وه‌ی ئاسانی ئه‌و ڤایرۆسه له كه‌سێكه‌وه بۆ یه‌كێكیتر ده‌گوێزرێته‌وه، له‌سه‌ر ئه‌مانه‌وه، ته‌ندروستیی جیهانی رایگه‌یاند كه ڤایرۆسه‌كه له یه‌كێكه‌وه بۆ یه‌كێكیتر ده‌گوێزرێته‌وه‌و حاڵه‌تی نائاسایی له جیهان راگه‌یاند.\nله‌لایه‌كی تره‌وه، هه‌ندێك له ناوه‌نده‌كانی بڕیاری ئه‌مریكا، گومان له‌سه‌ر (تیدرۆس ئادهانۆم جیبرویسوس) به‌ڕێوه‌به‌ری گشتی رێكخراوه‌كه ده‌كه‌ن، كه به ره‌گه‌ز ئه‌سویپییه، باس له‌وه ده‌كه‌ن كه به پشتیوانی چین ئه‌و پۆسته‌ی وه‌رگرتووه، ئه‌مه یه‌ك سه‌رۆكه كه ئیداره‌ی ئه‌م رێكخراوه ده‌كات‌و پسپۆڕییه‌كه‌ی پزیشك نییه، به‌كالۆریۆسی له زینده‌وه‌رزانی هه‌یه‌و ماجستێری به‌گژداچوونی په‌تا گوازراوه‌كان هه‌یه‌و پاشان دكتۆرای له ته‌ندروستیی كۆمه‌ڵ به‌ده‌ستهێناوه.\nحكومه‌تی چین لای خۆیه‌وه دژی هه‌موو ئه‌و هێرشانه‌ی كه ئه‌مریكا سه‌ركردایه‌تی ده‌كات وه‌ستایه‌وه، شی چین پینگ سه‌رۆكی چین وتی: ده‌بێ هه‌موو لێكۆڵینه‌وه‌یه‌ك له‌مباره‌یه رابگیرێت، تا جیهان كۆنترۆڵی ئه‌م په‌تایه ده‌كات، واته چین پێی باشه دوابخرێت تا لێوه‌ی فشاره‌كانی ئیداره‌ی ئه‌مریكا خاوبكاته‌وه، ئیداره‌ی چین پێشوازی له لێكۆڵینه‌وه‌كان كردو ره‌تی نه‌كرده‌وه‌و دووپاتی هاوكاریكردنیشی كرد، سه‌رۆكی چین هه‌ر به‌وه‌وه نه‌وه‌ستا، رایگه‌یاند، كه حكومه‌ته‌كه‌ی بڕێ دوو ملیار دۆلار بۆ كۆتاییهێنان به‌و ڤایرۆسه پێشكه‌ش ده‌كات، روونیشیكرده‌وه كه وڵاته‌كه‌ی ده‌ست به ناردنی تیمی پزیشكی بۆ ده‌وڵه‌تانی ئه‌فریقاو جیهانی سێیه‌م ده‌نێرێت.\nئه‌و ره‌خنانه‌ی له رێكخراوی ته‌ندروستیی جیهان گیرا و ده‌گیرێن، كاریگه‌ریی نه‌رێنی له‌سه‌ر كاره‌كانی ئه‌و رێكخراوه كردو دووچاری شڵه‌ژانی كرد، هه‌وڵێكی زۆری بۆ به‌رگریكردن له‌خۆ ده‌ست پێكرد، به‌ڵام به‌رده‌وام ته‌شه‌نه‌كردنی په‌تاكه زۆر له به‌رگرییه‌كانی ئه‌و رێكخراوه به‌هێزتر بوو، به ئاستی كوشنده‌یی ئه‌و ڤایرۆسه بۆ مرۆڤ، به‌و ئاسته قه‌باره‌ی ئه‌و ره‌خنانه‌ی له‌و رێكخراوه گیران كاریگه‌ر و به‌هێز بوون.